Қурбон ҳайитини нишонлашга доир Уламолар кенгаши баёнотига муносабат | FargonaZiyo.uz\nАсосий/Долзарб/Қурбон ҳайитини нишонлашга доир Уламолар кенгаши баёнотига муносабат\nШундай улуғ айём кунларига етказган Аллоҳ таолога ҳамду санолар ва чексиз шукроналар айтамиз.\nҲазрати Расулимиз саллоллоҳу алайҳи васалламга беҳисоб дуруду салавотлар йўллаймиз.\nФазилатли кунларда Аллоҳдан халқимизга тинчлик-осойишталик,қут-барака ва катта ташвиш бўлиб турган коронавирус касаллигидан Ўзи ҳимоя қилишини сўраб дуолар қиламиз.\nУламолар томонидан баъзи мусулмон ва қўшни давлатларда коронавирус инфекцияси тарқалиши билан боғлиқ ҳолат кескинлиги сабабли Қурбон ҳайити намозини жамоат бўлиб ўқишнинг иложи йўқлиги ҳақида фатволар эълон қилинди.\nИслом дини манбаларида Қурбон ҳайити намози вожиб амал экани баён этилган. Абу Ҳанифа раҳматуллоҳи алайҳдан жума намози вожиб бўлган кишиларга ҳайит намози вожиб экани нақл қилинган. Жума намози Қуръон, суннат, ижмо каби қатъий далиллар билан собит бўлган фарз амалдир. Модомики, муайян узрлар билан фарз бўлган жума намозини вақтинча тўхтатиб туриш тўғрисида уламолар фатвоси қабул қилинган экан, вожиб амал бўлган ҳайит намозини ўқимаслик ҳам ўз-ўзидан маълум бўлади.\nУламолар Кенгаши фатвоси ва Ўзбекистон мусулмонлар идорасининг «Қурбон ҳайитини нишонлаш тўғрисидаги» қарорида қайд этилганидек, коронавирус инфекцияси тарқалишининг олдини олиш бўйича, эпидемиологик вазиятни инобатга олган ҳолдаги хулосалари айни Қурбон ҳайити намозига ҳам тегишлидир.\n“Маълум бўлсинки, ҳайит намози Зуҳо (чошгоҳ) намозининг ўрнига қўйилган. Қачонки, ҳайит намози бирор узр сабабли ўқилмай қолса,икки ёки тўрт ракат нафл намоз ўқиш мустаҳаб бўлади.Тўрт ракат ўқиган афзал».\nШундай экан,Қурбон Ҳайит кунларида савоб ишларни кўпайтириш,такбири ташриқ айтиш,нафл ибодат қилиш,покланиш,чиройли кийимлар кийиш, хушбўйланиш, қурбонлик қилиш, яқинларига ҳадялар улашиш айни савобли ишлардан бўлади.\nШуни таъкидлаш жоизки,касаллик қайси юртда кенг тарқалса,карантин талабларига амал қилиш вожиб.Бундай пайтда зарур чора- тадбирларни белгилаш соҳа мутахассислари ва шифокорларга боғлиқ бўлиб,улар томонидан чиқарилган қонун- қоидаларга барча аҳоли амал қилиши зарур.\nЮқоридаги баён этилган шаръий далил ва ҳужжатлардан келиб чиқиб, карантин шароитида Қурбон ҳайитини нишонлаш бўйича қуйидаги тавсияларга қатъий амал қилишингизни сўраймиз:\nҚурбон ҳайити куни имкони бор юртдошларимиз бомдод намозини ўқиб, кейин қурбонлик қилишлари тавсия этилади. Қурбонлик гўштини учга тақсимлаб, бир қисми – яқин қариндошларга, бир қисми –камбағал муҳтожларга, қолганини – оила аҳлига олиб қолиш мустаҳабдир. Ҳаммасини фақирларга берса ёки оилада кўпчилик бўлса, уйда қолдирса ҳам бўлади.\nҚавму қариндош ва ёру дўстлар билан телефон орқали хабарлашиб,масофадан туриб муҳтожлар ҳолидан хабар олиб хурсанд қилишингиз ҳам фазилатли амалдир.\nОдамлар жамланишига сабаб бўладиган урф-одатларни ташкил этмаслик, уйма-уй юриб, турли хил азахонликлар, маърака ва маросимларни ўтказмаслик ҳамда қабристонлар зиёратидан сақланишингизни сўраймиз.\nХонадонда, оила-аъзолари билан бирга Қуръони карим оятларидан тиловат қилиб, ўтганларимиз руҳи покларига бахшида этишни тавсия этамиз.\nЎзбекистон мусулмонлари идораси Уламолар Кенгаши Ислом дини манбалари, Республика махсус комиссияси хулосалари ва тиббиёт мутахассислари тавсияларига таянган ҳолда 2020 йилги пандемия шароитида Қурбон ҳайити – Ийдул адҳо намозини ўқиш мўмин- мусулмонларнинг зиммасидан соқит бўлишини маълум қилади.\nШундай экан, барчангизни ўзингиз ва оилангиз хавсизлиги учун уйда қолишингизни сўраймиз.\nБағдод тумани бош имом-хатиби


Чўпон ва қўйлар ЙТҲ қурбони\n22 Апр 2020 6031\nБойсунда «Nexia» ҳайдовчиси чўпон ва унинг подасини уриб юборди.\nВоқеа 21 апрель соат 02:00 да содир этилган. 23ёшли ҳайдовчи «Nexia» автомашинасида Бойсун тумани «Темирдарвоза» маҳалласи ҳудудидан ўтувчи 39 автомобиль йўлининг 1334-километрида «Термиз-Тошкент» йўналиши бўйича ҳаракатланиб кетаётган. Худди шу йўналиш бўйича қўйларни ҳайдаб кетаётган чўпоннни ва унга тегишли бўлган 21 бош қўйларни ҳамда 10 бош қўзиларини уриб юбориб, йўл-транспорт ҳодисасини содир этган.\nЙўл-транспорт ҳодисаси оқибатида 28 ёшли чўпон тан жароҳати олиб ҳодиса жойида вафот этган.\nҲолат юзасидан Бойсун туман ИИБ ҳузуридаги Тергов бўлинмаси томонидан Ўзбекистон Республикаси Жиноят кодексининг 266-моддаси 2-қисми (Транспорт воситалари ҳаракати ёки улардан фойдаланиш хавфсизлиги қоидаларини бузиш) билан жиноят иши қўзғатилган, деб хабар беради ИИВ ҳузуридаги Тергов департаменти матбуот хизмати.


“Шўртан” – “Насаф”. Превью\n13 июнь,2017, 12:02 142\nОлий Лиганинг навбатдаги 13-тур учрашувлари 14-16 июн кунлари бўлиб ўтади. Ушбу турда Қашқадарё вилоятининг икки жамоаси ўзаро куч синашади. Мазкур баҳс воҳа дербиси мақомига эга.\n15.06.2017. “Ғузор” марказий стадиони. 19:00\nҚанот ҳакамлари: Андрей Цапенко (Тошкент вил.), Набийжон Рўзимов (Тошкент)\nНазоратчи: Радик Серазетдинов (Тошкент)\n15 июнь куни бўладиган учрашув жамоаларнинг 23-туқнашуви бўлади. Ўтказилган 22 баҳснинг 16 учрашувида “аждарлар” ғалаба қозонишган бўлса, “Шўртан” ҳисобида 5 та ғалаба мавжуд. Атиги бир ўйинда жамоалар муроса йўлини танлашган.\n2010 йили Қаршида 8523 томошабин кўз олдида кечган учрашувда, 0:0 натижаси қайд этилган. Тўплар нисбати 23-50 кўринишида, жамоамиз устунлигини кўрсатмоқда. Ўзаро ўйинларда жамоамиз “Шўртан”ни энг йирик 5:0 ҳисобида, “Шўртан” эса жамоамиз устидан энг йирик 3:2 ҳисобида ғалабага эришган.\nУшбу жамоаларнинг ўртасида кечган баҳслар тарихига назар ташласак, энг кўп гол киритган футболчилар ҳамон Зафар Холмуродов ва Игорь Таранлар бўлиб туришибди. “Насаф” жамоасининг собиқ ва афсонавий футболчиси “оқ бўрилар” дарвозасини 7 марта аниқ нишонга олган. Шунингдек, Игорь Таран ҳам “аждарлар” дарвозасини 5 марта ишғол қилган.\nҒузорда ўтказилган 11та учрашувдаги натижалар бўйича ҳам кичик устунлик “Насаф” томонида. Жамоамиз шу пайтгача Ғузорда ўтказилган учрашувларда 6 марта ғалаба қозонган. “Шўртан” эса 5 марта ғалабага эришган. Шуниси қизиқки, ҳали бирон марта Ғузорда дуранг натижа қайд этилмаган. “Оқ бўрилар” сўнгги марта 2011 йилги мавсумнинг иккинчи даврасида жамоамиз устидан 2:1 ҳисобида ғалабага эришган.\nҒузорда ўтказилган 11та учрашувда жами дарвозаларга 35та тўп киритилган. Тўплар нисбати 15-20, бунда ҳам устунлик жамоамиз томонида. Ғузорда ўтказилган икки учрашувда “Шўртан” футболчилари гол ура олишмаган. Жамоамиз футболчилари ҳам икки учрашувда Ғузордан голсиз қайтишган.\nҒузордаги охирги ўзаро ўтказилган 4 учрашувда “Насаф” ғалаба қозонган. “Насаф” жамоаси бу сафар Ғузорга Драган Черансиз ташриф буюради. Сербиялик ҳужумчимиз сариқ карточкалари сони 4тага етгани боис, ушбу учрашувни ўтказиб юборади.\n15 июн пайшанба куни бўладиган 13-тур, “Шўртан” – “Насаф” жамоалари учрашуви Ғузор шаҳридаги “Ғузор” марказий стадионида соат 19:00да бошланади. Бир кун олдин, яъни 14 июн чоршанба куни бўладиган кичик дерби, Ғузордаги “Болалар футбол маркази” майдонида соат 17:30да бошланади.\nҒузорда бўлиб ўтган охирги беш учрашув:\n03.08.2016. 16-тур. “Шўртан” – “Насаф” 0:3\n26.04.2015. 6-тур. “Шўртан” – “Насаф” 1:2\n18.10.2013. 22-тур. “Шўртан” – “Насаф” 1:4\n11.05.2012. 8-тур. “Шўртан” – “Насаф” 2:3\n06.08.2011. 15-тур. “Шўртан” – “Насаф” 2:1.\nТеглар: Олий Лига Шўртан Насаф\nАна холос! "Насаф" 100 млн сўм жарима тўлайди 1904


Материалы за 07.08.2017 » Past Darg'om haqiqati\nБош Сахифа » Материалы за 07.08.2017\nМуаллиф: Admin дан 7-08-2017, 10:11, кўрилди: 540\nМуаллиф: Admin дан 7-08-2017, 10:10, кўрилди: 523\nМуаллиф: Admin дан 7-08-2017, 10:08, кўрилди: 517\nМуаллиф: Admin дан 7-08-2017, 10:07, кўрилди: 529\nМуаллиф: Admin дан 7-08-2017, 10:06, кўрилди: 542\nМуаллиф: Admin дан 7-08-2017, 10:05, кўрилди: 515\nТинчлик-бебаҳо неъмат. Шу боис ҳам миллий ғоямизнинг асосини юрт тинчлиги, Ватан равнақи, халқ фаровонлиги каби асосий тушунчалар ташкил этади. Зеро, юрт тинч бўлса, жамият гуллаб-яшнайди, халқимиз фаровон бўлади. Бундай Ватанда комил инсонни тарбиялаш, ижтимоий ҳамкорлик, миллатлараро тотувлик, диний бағрикенглик каби эзгу мақсадлар амалга ошади. Президентимизнинг " Ўзбекистон Республикаси давлат мустақиллигининг йигирма олти йиллик байрамига тайёргарлик кўриш ва уни ўтказиш тўғрисида"ги қарорида ҳам бу олий тушунчалар орқали давлатимиз мустақиллигини мустаҳкамлаш, қўшнилар билан рақобат эмас, балки ҳамкорлик қилиш, шу орқали муаммоларни биргаликда ҳал қилишга алоҳида эътибор қаратиш зарурлиги қайд этиб ўтилган. Зеро, айни дамда жамиятимизда амалга оширилаётган янгиланишлар, эришилаётган ютуқлар ана шу муқаддас ва эзгу ғоялар самарасидир.\nМуаллиф: Admin дан 7-08-2017, 10:04, кўрилди: 600\nМамлакатимизда хотин-қизларнинг ижтимоий-сиёсий фаоллигини ошириш давлат сиёсатининг энг устувор масалаларидан бирига айланди.\n"Адолат" социал-демократик партияси ҳам хотин-қизларнинг жамиятда ўз ўринларини топиши, уларнинг маънавий етуклигини таъминлаш мақсадида қатор ижобий ишларни амалга ошириб келмоқда. Ўтказилиб келинаётган тадбирлар мавзуси ҳам оилада аёлнинг ўрни, унинг фарзанд тарбиясидаги масъуллиги масалаларини қамраб олмоқда. Яқинда мазкур партия ташаббуси билан "Адолатли қайнона" кўрик-танлови ўтказилиб, унда диний-маърифат ва маънавий- ахлоқий тарбия масалалари бўйича маҳалла маслаҳатчилари, ташкилот ва корхоналар хотин-қизлар қўмиталари раислари, туманимизнинг фаол аёллари иштирок этишди.\nМуаллиф: Admin дан 7-08-2017, 10:03, кўрилди: 581\n95 ёшли Юсуф бобо Пирматов Мирзатуп маҳалласида истиқомат қилади. Нуроний отахоннинг навқирон йигитлик чоғлари даҳшатли жанг майдонида ўтган. Иккинчи жаҳон урушидан қайтган Ю.Пирматов механизатор бўлиб хўжаликда фаолият юритди. Тинч ва фаровон кунларга етказганидан у кишининг қалбида шукроналик ҳисси.\nМуаллиф: Admin дан 7-08-2017, 10:02, кўрилди: 530\nҲовузи, ариқлари қуриб-қақшаб ётган ҳудуд, бирон корхона ёки маҳаллада ақалли битта ҳам ерости гидранти ўрнатилмаган бўлса, ёнғин ўчириш автомашинасига сув қаердан олинади? Ёнғинни ўчириш учун битта ёки иккита автомашинадаги сув етмаса, шубҳасиз, сув гарчанд олис масофадан бўлса-да, ташиб олиб келинади.\n"Зар қадрини заргар билади", деганларидек, ҳовузларнинг, гидрантларнинг халқ хўжалигидаги аҳамиятини ёнғин ўчирувчилар яхши билишади. Маҳалла марказларида мавжуд етмишдан ортиқ сув ҳовузларининг аҳволи талаб даражасида эмас. Ҳашар йўли билан уларни таъмирлаш, сув билан тўлдириш ҳеч кимнинг хаёлига келмаяпти. Саксондан ортиқ ерости сув гидрантлари носоз.\nМуаллиф: Admin дан 7-08-2017, 10:01, кўрилди: 96


Вазирлар Маҳкамасининг «Осиё тараққиёт банки иштирокидаги «Қаттиқ маиший чиқиндиларни барқарор бошқариш» лойиҳасини амалга ошириш чора-тадбирлари тўғрисида»ги қарори қабул қилинди.\nNorma’нинг ёзишича, маиший чиқиндилар билан боғлиқ ишларни амалга ошириш тизимини янада такомиллаштириш, аҳолини сифатли санитария жиҳатидан тозалаш хизматлари билан таъминлаш мақсадида 2020 йил 17 апрелда ОТБ директорлар кенгаши томонидан «Қаттиқ маиший чиқиндиларни барқарор бошқариш» лойиҳасини молиялаштириш учун 5 йиллик имтиёзли даврни ўз ичига олган, 25 йил муддатга, 60 млн доллар миқдорида кредит ажратилиши маъқулланди.\nЛойиҳанинг умумий қиймати эквивалентда – 112 млн доллар, шундан Ўзбекистонда улуши – 52 млн доллар, шу жумладан солиқ ва божхона тўловлари – 44,01 млн доллар ҳамда Экология ва атроф-муҳитни муҳофаза қилиш давлат қўмитасининг маблағлари – 7,99 млн долларни ташкил этади. Лойиҳани амалга ошириш даври 5 йил (2020–2024 йиллар) этиб белгиланган.\nҚорақалпоғистон Республикаси ва барча вилоятлар ҳудудларида қаттиқ маиший чиқиндиларни тўплаш ва олиб чиқиб кетиш билан боғлиқ ишларни амалга оширишга «Тоза ҳудуд» ДУК учун 339та махсус техника, 8та мобил лаборатория, 6 мингта контейнер етказиб берилади;\n13та сервис марказлари ташкил этилади;\nЭкология ва атроф-муҳитни муҳофаза қилиш давлат қўмитаси лойиҳани ўз вақтида амалга ошириш, шунингдек ОТБнинг қарзидан мақсадли ва самарали фойдаланиш юзасидан ижро этувчи орган ҳисобланади.\nҲужжат 26.11.2020 йилдан кучга кирди.


Цитрус экинларининг антракноз касаллиги | Агро-Олам.Uz\nБош саҳифа Боғбончилик Цитрус экинларининг антракноз касаллиги\nЦитрус экинларининг антракноз касаллиги\nКасалликни ёстиқчали целомицет Colletotrichum gloeosporioides қўзғатади. Касаллик дунёнинг ҳар хил мамлакатларида тарқалган. Тожикистонда иситилмайдиган полиэтилен пардали лимонарийларда ва траншеяларда антракноз жуда зарарли эканлиги хабар қилинган. Касаллик Ўзбекистонда учраши ҳақида маълумотлар мавжуд эмас.\nКасаллик белгилари ва ривожланиши. Цитрус экинларининг барглари, новдалари ва мевалари зарарланади. Баргларнинг ҳар икки томонида яққол кўринувчи олдин оч-жигарранг, кейин кулранг тусли, думалоқ шаклли доғлар пайдо бўлади. Нам об-ҳавода баргнинг устки томонидаги доғларда, концентрик доиралар шаклида, қора тусли нуқталар – замбуруғнинг конидиофора ва конидияларидан ташкил топган ёстиқчалар ривожланади. Новда учлари олдин жигарранг, кейин оч-сариқ тус олади ва қуриб қолади. Меваларнинг қобиғи, кўпинча мева бандлари бўлган жойлардан бошлаб, тўққўнғир доғлар билан қопланади. Доғлар ўсади, бироз ботиқ шакл олади, улар остидаги тўқима юмшайди, буришиб қолади. Нам об-ҳавода новда ва меваларда ҳам ёстиқчалар ҳосил бўлади. Чириш мева ичига секин тарқалади.\nЭкин ичида қўзғатувчи ёмғир ва шамол воситасида конидиялари билан тарқалади. Қишда ҳарорат кескин ўзгариб туриши, экинга элементлар баланси (меъёрлари) сақланмаган ўғит бериш ва бошқа ўсимликни заифлаштирувчи факторлар касаллик кучайишига олиб келади.\nАнтракнознинг зарари ўсимликнинг айрим қисмлари нобуд бўлиши, ҳосил ва унинг сифати пасайиши, дарахтларнинг яшаш муддати камайиши билан ифодаланади.\nБу замбуруғ цитрус экинларида қуйидаги касаллик белгиларини қўзғатади:\n– гуллаш тугашидан кейин ёш мева тугунчалари тўкилади;\n– цитрус экинлари меваларининг жароҳат олган қобиқларида қўнғир-қора, диаметри 1,5 см ёки каттароқ доғлар пайдо бўлади. Улар остидаги тўқима қаттиқ ва қуруқ, ёки зарарланиш чуқурроқ тарқалганда, юмшоқ бўлиши мумкин. Нам шароитда зарарланган тўқима устида кўп споралар пайдо бўлади, спора массаларининг туси нимранг ёки қизғиш-нимранг, қуриганда қўнғир-қора;\n– меваларни сақлаш пайтида касалликка мойил мандарин навларининг мевалари қобиғида оқ-кумуш тусли, терисимон жойлар пайдо бўлади, кейинроқ қобиқ қўнғир-кулранг тус олади ва охирида юмшоқ чирийди;\n– совуқ ва сернам ҳаво таъсирида бўлган цитрус, айниқса грейпфрут мевалари қобиғи бурушиқ бўлиб, унда суюқлик томчилари пайдо бўлади (аммо бу белгилар антракноз туфайли ҳосил бўлиши аниқ исбот қилинмаган).\nМанба: Ҳасанов Б. А., Очилов Р.О., Гулмуродов Р.А. (2010). Мевали ва ёнғоқ мевали дарахтлар, цитрус, резавор мевали буталар ҳамда ток касалликлари ва уларга қарши кураш.


16 апрел 2021, Тошкент вақти: 12:18\nТошкент саммитида асосий эътибор, хусусан, Афғонистон ва Қирғизистондаги вазиятга қаратилади. Бу ҳақда ШҲТ бош котиби Муратбек Иманалиев Хитойнинг Синхуа агентлигига билдирган.\n- ШҲТ минтақадаги хавфсизликни таъминлашда катта рол ўйнаган, ўйнаяпти ва бундан буён ҳам ўйнайди, деди Муратбек Иманалиев.\n2001 йилда НАТОга муқобил ташкилот ўлароқ тузилган ШҲТга Россия, Тожикистон, Хитой, Ўзбекистон, Қирғизистон ва Қозоғистон аъзо бўлиб ҳисобланади. Мўғулистон, Покистон, Эрон ва Ҳиндистон ШҲТда кузатувчи мақомига эга.\n2010 йилда ШҲТга Ўзбекистон раислик қилаётгани учун ташкилотга аъзо мамлакатлар лидерларининг ўнинчи саммити бу гал Тошкентда ўтади. Унга ШҲТга аъзо ва ташкилотда кузатувчи мақомига эга давлат раҳбарлари ва делегацияларидан ташқари Афғонистон ва Туркманистон президентлари ҳамда БМТ, МДҲ, Жануби-шарқий Осиё мамлакатлари ассоциацияси, КҲШТ, Евросиё иқтисодий ҳамкорлиги каби ШҲТга ҳамкор ташкилотлар вакиллари меҳмон сифатида қатнашиши кутилмоқда.\nЖаҳон ахборот агентлигининг хабар қилишича, Тошкент саммити якунида бир қатор муҳим ҳужжатлар, жумладан, “ШҲТга аъзо давлатлар раҳбарлари кенгашининг ўнинчи йиғилиши декларацияси, Ташкилотга янги аъзоларни қабул қилиш тартиби тўғрисидаги низом ва ШҲТ процедуралари қоидалари қабул қилиниши режалаштирилмоқда”.\n- Биз ШҲТга кирмоқчи бўлган мамлакатлар ташкилотимизни ҳар томонлама, айниқса, хавфсизлик, барқарорлик, иқтисодий ва маданий тараққиётни таъминлаш каби мураккаб йўналишларда мустаҳкамлашини истардик, бу биз учун ўта муҳим, деди ШҲТ бош котиби Муратбек Иманалиев.\nТошкент саммитига Қирғизистон делегацияси мамлакат ташқи ишлар вазири Руслан Қазақбаев бошчилигида келадиган бўлди. Яна хабар қилинишича, саммитда Эрон президенти Маҳмуд Аҳмадийнажод ҳам қатнашмайди.\nАснода Тошкент саммитининг юқори даражадаги меҳмонлари бирин-кетин Ўзбекистон пойтахтига келмоқдалар. Хусусан, ШҲТ саммити ва давлат ташрифлари доирасида 9 июн куни Тошкентга Хитой Халқ Республикаси раиси Ху Цзинтао ҳамда Мўғулистон Республикаси президенти Цахиагийн Элбэгдорж келди.\nИкки кун давом этадиган ШҲТнинг навбатдаги саммитини 300 га яқин чет эллик, 200 чоғли маҳаллий журналистлар ёритиши хабар қилинмоқда.


ҚОЗОҒИСТОНДА ПРЕЗИДЕНТЛИККА НОМЗОДЛАР ЎРТАСИДА ЎТКАЗИЛГАН ТЕЛЕДЕБАТГА САДИБЕК ТУГЕЛ ЧОПОН ВА ҚАМЧИДА КЕЛДИ - AUZ.UZ\nҚОЗОҒИСТОНДА ПРЕЗИДЕНТЛИККА НОМЗОДЛАР ЎРТАСИДА ЎТКАЗИЛГАН ТЕЛЕДЕБАТГА САДИБЕК ТУГЕЛ ЧОПОН ВА ҚАМЧИДА КЕЛДИ\nҚозоғистонда президентликка номзодлар ўртасида теледебатлар ўтказилди. Дебатларда айрим номзодларнинг ишончли вакиллари иштирок этди, деб хабар беради Tengrinews.\nДебатлар учта раундан иборат бўлиб, унда номзодлар ўзларининг сайловолди дастурини тақдим этишлари, Қозоғистоннинг ижтимоий модернизацияси мавзуси ҳақида чиқиш қилишлари ҳамда сайловчиларга мурожаат йўллашлари керак.\nАмангелди Таспихов исмли номзод мамлакатдаги оддий ишчиларнинг муаммоларини билишини, шу сабабли ўзи бошқариб келган жамоанинг барчаси ўзига ишонишини маълум қилди. «Депутатлик муддатим тугагач иссиқ жойга ўрнашиб олмасдан, туманимга қайтиб ишимни давом эттирдим. Агарда менга ишонч билдирсаларингиз президентлик муддатим тугаганидан кейин ҳам қишлоғимга қайтиб сизлар билан бирга бўламан», — дейди Таспихов.\nЯна бир номзод Дания Еспаеванинг вакили Азат Перуашев ҳам сўзга чиқиб, амалга оширмоқчи бўлган ишлари ҳақида маълум қилди: «Ҳаётимизни яхшилашни истасак, коррупция ва адолатсизликни томири билан суғуриб ташлашимиз керак. Европадагидек яшаш учун Европа иниқлоби, озодлиги ва тенглиги оид қадриятларини қабул қилишимиз керак».\nАмиржон Косанов: «Ҳозирги президентлик кампаниясида мен демократия ва озодлик йўлида умрини сарфлаган дўстларимнинг манфаатларини ҳимоя қилмоқдаман. Мен уларнинг ушбу принципларини қўллаб-қувватлайман. Қозоғистон — ресурсларга бой, бироқ халқи камбағал давлат. Ҳамма нарсамиз бор, бироқ бизга учта нарса етмаяпти. Бу — озодлик, адолат ва ҳақиқат».\nСадибек Тугел исмли номзод дебатларга чопон ва қамчида келди. «Бизнинг асосий орзумиз — буюк маданиятимизни қайта шаклантириш, давлат тили ва анъаналаризми ривожлантириш. Мен барчани фақатгина давлат тилида сўзлашишга, ўз мамлакатига садоқатли бўлишга чақириб қоламан», — дейди Садибек Тугел.\nДебатларда Қозоғистоннинг амалдаги президенти Қосим-Жўмарт Тўқаев иштирок этмади. Унинг номида Маулен Ашимбаев қатнашди.


«Элдин яхши сўзунгни айтиб…» – O'zbekiston adabiyoti va san'ati\n17.11.2017 - by uzasuz - Leave a Comment\nЗаҳириддин Муҳаммад Бобурнинг давлатчилик сиёсатида, юртни, салтанатни бошқариш ишларида ҳамиша маслаҳат орқали, олим, фозил, оддий кишилар билан барча ишларни кенгашиб юритиш тартиби изчил амал қилинган. У умрининг охирроғида, аниқроғи, 1528 йили фарзанди Ҳумоюн мирзога ёзган мактубида, шаҳзода Комрон мирзога ёзган васиятномасида салтанатни юритишда салтанат вакиллари халқнинг ҳам истакларини сабр-тоқат билан эшитиши, улар фикрини ўзининг ақл-заковати билан таҳлил этиб иш қилиши лозимлигини алоҳида таъкидлаган. Айниқса, “…туркий улуснинг оталари ота-оналаримизга хизмат қилиб, жон тортиб иссиғ-совуқда, сафар ва ҳазарда …хизмати шоиста қилиб келтирибтурлар, ул элдин имтиҳон қилиб, эшигинга йўл беруб, вакили мутлақ этиб кичик ёшлиқ эрса алардин кегаш сўруб, маслиҳат тилаб, аларнинг сўзи била амал қилиб асло ва мутлақо ҳеч муҳимга иштиғол қилмағайсан(бошқа ишга вақт сарфламагайсан)” дейиши фикримизга далил бўла олади.\nБобур шаҳзода ўғлига насиҳатини давом эттириб, қуйидагиларни илова қилади: “Тақи Мовароунаҳр эли бисёр соддалавҳ элдурлар. Ҳар неча беқобилият эрсалар, аларга эътимод қилса бўлур… Ул силсиланинг мурид ва асҳоби подшоҳзода деб сенга келсалар, зинҳор икром ва эъзозларини маръий тутуб аларнинг борасида тахсис қилмагайсен… Элдин яхши сўзунгни айтиб, мукаммал бўлуб, истеъдоди тамом била мутаважжиҳ бўлғайсен”.\nШу тариқа Бобур эл дардини сўраш, гарчи давлат ишлари билан жуда банд бўлган тақдирда ҳам, одамларнинг жамиятдаги мавқеига қарамасдан уларнинг дардларини тинглаш, мушкулларини осон қилишни фарзандига уқтирган. Унинг давлатчилик сиёсатида, ҳатто кичик масала бўлса-да, оддий одамлар фикрига, ҳаётий тажрибасига таяниб бир қарорга келгани борасида “Бобурнома”да кўпгина мисолларга гувоҳ бўламиз.\nБобур ўз фарзандларига, айниқса, умрининг охирги йилларида, давлатни бошқаришда ҳамиша халқ билан ҳамфикр бўлишни — “эл била ихтилот қилиб туриш”ни қайта-қайта таъкидлаган. Салтанат девонидаги кишиларнинг шахсияти пок бўлиши, улар ҳеч қачон хиёнатга йўл тутмасликлари, ҳамиша бамаслаҳат иш кўришлари ва юрт манфаатига хизмат қилишларини асарларида ҳам, фарзандларига ёзган васиятнома ва мактубларида ҳам уқтирган. Хусусан, тўнғич ўғли — тахт вориси Ҳумоюннинг укалари билан, давлат, юрт манфаатини кўзда тутган ҳолда, салтанат ишларини юритишини маслаҳат беради.\nУ Ҳумоюнга салтанатни машварат орқали бошқариш лозимлигини таъкидлар экан, бу ишда хусуматга йўл қўймаслигини, азму шижоатли, узоқни кўра оладиган беклар ва аъёнларга таяниши, уларни тез-тез машваратга чақириб туришни тайинлайди: “Яна улуғ иш устида борасен, раъй ва тадбирлик беклар билан кенгашиб, аларнинг сўзи билан амал қилгайсен. Агар менинг ризомни тиларсен, хилватнишинлиқни ва эл била кам ихтилотлиқни бартараф қилғил. Кунда бир-икки навбат инингни ва бекларни ихтиёрларига қўймай, қошинга чарлаб, ҳар маслаҳат бўлса кенгашиб, бу давлатхоҳлар иттифоқи бирла ҳар сўз ва унга қарор бергайсен”.\nБошқа бир ўринда Бобур Ҳумоюнга мурожаат этиб, кичик ўғли Комрон мирзо билан бамаслаҳат иш кўргани, унга меҳрибонлик кўрсатганини олқишлаб, барча эл — салтанат фуқароларидан беклар, аъёнлар ва темурийзодалар билан ҳам кенгашиб туришни, шундан кейингина аниқ, пухта қарорга келиб салтанатни бошқариши маъқуллигини айтади. Дарҳақиқат, бобурийлар салтанатида эл билан мулоқот, маслаҳат ва машварат орқали давлатдорлик қилиш тартиби жорий этилган. Эҳтимол, ана шу хусусият ҳам бобурийларнинг Ҳиндистон ўлкасида 332 йил ҳукмронлик қилиб, бу ўлкани кўп офатлардан асраб қолишга, тараққиёт сари дадил қадам ташлаб юксалишига асос бўлгандир. Бобур ўғли Ҳумоюнга мактубида ёзади: “Турк улусининг… хизмати шоиста, панд-насиҳатлари жўялик. Ёшлари кичик бўлса улар билан ҳам кенгашиб, маслаҳатларига амал қилиб, номатлуб ишларда иштирок этмагайсен. Мулоҳазакор беклар билан сенга хайрихоҳ бўлган одамшаванда оддий кишиларки бор, қайсики ёнингда ҳамиша муҳим ишлар юзасидан маслаҳатга келиб турарлар, уларнинг савол-жавобларидан ўзингни тормагайсен ва кенгашларидан чиқмагайсен”.\nТурли масалаларни эл билан кенгашиб ҳал этиш тартиби Бобурнинг иш услубига айланган эди. У атрофидаги кишиларнинг маслаҳатларини сабр билан эшитар, агар уларнинг маслаҳати муҳим бўлса, уни ким айтишидан қатъий назар, қабул қилар, акс ҳолда, ўзининг бу борадаги қарашларини маъқул билар эди. Тоғаси Али Дўст ҳақида кўп кишилар унинг жуда яхши сарбоз экани, қилич тутишга моҳирлиги, Умар Шайх мирзонинг саройида муносиб ўрни бўлгани каби ижобий жиҳатларини айтиб, Бобур салтанатидан муносиб ўрнини топишига тарафдорлик қилардилар. Бобур бу маслаҳатларга танқидий қараб, Али Дўстга салтанатидан қандай мансабни раво кўриш, умуман, уни салтанатида қолдириш ёки қолдирмаслик ҳақида ўйлаб кўради ва “Бобурнома”да ёзади: “Яна бир Али Дўст тағойи эрди. Менинг онамнинг онаси Эсан Давлатбегимнинг уруғидан бўлур эди. “Илигидин иш келур” дедилар. Бир неча йилким менинг қошимда эди, ҳеч андоқ иши зоҳир бўлмадиким деса бўлғай. Ярамас ахлоқ ва атворлиқ киши эди. Бахил ва фитна, ва зумухт, ва мунофиқ ва худписанд ва қаттиқ сўзлиқ ва совуқ юзлиқ киши эди”. Бобур Али Дўст ҳақида подшоҳ сифатида ўзи ҳукм чиқариши мумкин бўлган ҳолда барча яқинларини чақириб, у тўғрисида фикрларни билиб, сўнгра мулоҳаза қилиб ўз фикри тўғри эканини англаб, бир хулосага келган.\nБобурнинг ҳамиша оддий аскарлар ҳақидаги қараши, уларга муносабати ҳарбий интизомнинг етук намунаси бўлган. Жангари, ғолиб черик(аскар)ни тасвирлаш ва уни намуна сифатида кўрсатиш “Бобурнома” сюжетининг услубига айланган. Оддий аскарнинг муҳораба майдонидаги жасорати, бошқа аскарлардан кўра ўз зиммасидаги вазифани аъло даражада уддалаши, фидойилигини Бобур бошқалардан эшитиб эмас, балки шахсан бу қаҳрамоннинг ўзи билан суҳбатлашиб, ишонч ҳосил қилади. Бундай мулоқотлар ҳақидаги маълумотларнинг бир нечасини “Бобурнома” саҳифаларида ўқиймиз, уларнинг аксарияти оддий аскар, жасур жангчи, фидойи беклар. Муҳораба майдонининг бу қаҳрамонларининг ҳар бири Бобур билан мулоқотда бўлган, шахсан таниган ва шундан кейингина асаридан жой берган. Шунинг ўзи ҳам Бобурнинг эл билан ҳамиша яқин мулоқотда бўлганини, салтанатидаги муносиб тақдирланган кишиларни нома-ном билганини кўрсатади.\nБобур наздида навкарлар ва бекларнинг садоқати муносиб тақдирланиши керак. Шу ақидага у ҳамиша содиқ қолган. Дўстбек исмли навкари ҳақида шундай ёзади: “Сешанба кечаси, ойнинг бешида, Дўстбекким, йўлда тунда иситиб эди, Тенгри раҳматиға борди. Басе мутаассир ва мутаъаллим бўлдук. Дўстбекнинг наъшини ўазниға элтиб, Султоннинг равзасининг эшикининг олдида қўйдилар. Дўстбек хейли яхши йигит эди, беглигида ҳануз тараққий қилур эди. Беглигидин бутун ичкиликларида неча қатла яхшилар борди…». Бобур садоқатли аскарининг вафодорлигини улуғлар экан, бу билан унинг хислатларини таърифлашни якунламайди. Дўстбекнинг ўлими Бобур ва унинг атрофидагиларни ҳам “басе мутаассир ва мутаъаллим” қилган экан, ана шу қадр рамзини нозик ифодада баён этади: Дўстбекнинг жасади ўазнига олиб борилиб, Султон Маҳмуд ўазнавий қабри-зиёратгоҳи ёнида дафн этилади. Бу билан Бобур садоқатли дўсти ва моҳир жангчисини Хуросон ва Мовароуннаҳр, Яқин Шарқ ва Ҳиндистон вилоятларини забт этган машҳур Султон Маҳмуд ўазнавий ёнида мангу ором олишга лойиқ деб билади.\nКамина етти йил хизмат вазифаси билан Афғонистоннинг турли вилоятлари, жумладан, ўазни шаҳрида ҳам бўлганимда Султон ўазнавий мақбараси зиёрати пайтида мақбара эшигининг ёнгинасида кичкина бир сағанага кўзим тушди. Бизга ҳамроҳлик қилаётган афғон қадимшуносларидан бу кимнинг қабри, деб сўраганимда у: “Бобуршоҳ бир вақтлар ўзининг бир аскарини олиб келиб шу ерда дафн этган экан, исмини билмадик” деган эди. Энди “Бобурнома”даги маълумот унинг оддий аскар, кейин Бобурнинг беги бўлган Дўстбек экани маълум бўлди. Бундай мисолларни “Бобурнома”дан кўплаб келтириш мумкин.\nЗаҳириддин Муҳаммад Бобурнинг мустаҳкам давлат тузганининг асосий омилларидан бири халқ билан яқиндан мулоқотда бўлиб, унинг ташвишу дарди, омадию омадсизлигини ўрганиб иш тутганида, эл-улуснинг мақсади, дарди ва армонларидан доимо хабардор бўлиб, давлатдорлик қилганидадир.\nпрофессор, Халқаро Бобур\nPrevious Article “Анахита маликаси” ёхуд хоразмнинг гавҳаройи\nNext Article Ўғил


Аскорбин кислотаси – medu.uz – Дорилар ҳақида маълумотлар ўзбек тилида\nHome Йўриқномалар Аскорбин кислотаси\nфаол модда: аскорбин кислотаси – 50 мг;\nёрдамчи моддалар: натрий гидрокарбонат – 23,85 мг, сувсиз натрий сулфит – 2 мг, инъекция учун сув – 1 мл гача карбонат ангидрид гази билан тўйинган.\nТаърифи: рангсиз ёки бироз сарғиш рангли, тиниқ эритма.\nАТХ коди: А11GA01\nЯққол антиоксидант хусусиятларга эга. Кўпчилик биокимёвий реакцияларда водороднинг ташилишини бошқаради, уч карбон кислоталари циклида глюкозанинг ишлатилишини яхшилайди, тетрагидрофолат кислотасининг ҳосил бўлишида ва тўқималарнинг регенерациясида, стероид гормонлар, коллаген, проколлагеннинг синтезида иштирок этади. ²ужайралараро модданинг коллоид ҳолатини ва капиллярларни меъёрий ўтказувчанлигини (гиалуронидазани сусайтиради) сақлаб туради. Протеолитик ферментларни фаоллаштиради, ароматик аминокислоталар, пигментлар ва холестерин алмашинувида иштирок этади. Жигарда гликогеннинг тўпланишига ёрдам беради. Жигарда нафас ферментларини фаоллашуви ҳисобига унинг детоксикацион ва оқсил ҳосил қилиш фаолиятини кучайтиради, протромбин синтезини оширади.\nСафро ажралиб чиқишини яхшилайди, меъда ости безини ташқи секретор ва қалқонсимон безининг инкретор фаолиятини тиклайди. Иммунологик реакцияларни бошқаради (антителолар, С3 – комплемент компоненти, интерферон синтезини фаоллаштиради), фагоцитозга ёрдам беради, организмни инфекцияларга бўлган қаршилигини оширади. Яллиғланишга қарши ва аллергияга қарши таъсир кўрсатади. Гистаминнинг ажралиб чиқишини тормозлайди ва деградациясини тезлаштиради, ПГ ва бошқа яллиғланиш медиаторларини ва анафилаксияни ҳосил бўлишини сусайтирди.\nЛейкоцитларга, тромбоцитларга, сўнгра эса барча тўқималарга осон киради; гипофизнинг орқа бўлагида, буйрак усти безларининг пўстлоғи, кўз эпителийси, уруғ безларининг оралиқ ҳужайралари, тухумдонлар, жигар, мия, талоқ, меъда ости бези, ўпкалар, буйраклар, ичак девори, юрак, мушаклар, қалқонсимон безида тўпланади. Асосан жигарда дезоксиаскорбин ва кейин шовилсирка ва дикетогулон кислоталаригача метаболланади. ўзгармаган аскорбат ва метаболитлари сийдик, аҳлат, кейин кўкрак сути билан чиқарилади. Юқори дозаларда чиқарилиши кескин кучаяди, бундай юқори чиқарилиш қабул қилиш тўхтатилганидан кейин ҳам сақланиши мумкин. Чекиш ва этил спиртини истъемол қилиш организмдаги заҳираларини кескин пасайтириб (нофаол метаболитларга айланиши) парчаланишини тезлаштиради.\nС гипо- ва авитаминозни олдини олиш ва даволаш, геморрагик диатез, капилляротоксикоз, геморрагик инсульт, ёрдамчи воситаси сифатида: қон кетишлари (бурун, ўпка, бачадон ва бошқалардан), инфекцион касалликлар, интоксикациялар, алкоголли ва инфекцион делирий, ўткир нур касаллиги, посттрансфузион асоратлар, жигар (Боткин касаллиги, сурункали гепатитлар ва циррозлар), меъда-ичак йўлларининг касалликлари (ахилия, яра касаллиги, айниқса қон кетишидан кейинги, энтеритлар, колитлар, гельминтозлар), холецистит, буйрак усти безларининг етишмовчилиги (Аддисон касаллиги), узоқ битмайдиган яралар, жароҳатлар, суяк синишлари, дистрофия, жисмоний ва ақлий юкламалар, ҳомиладорлик ва лактация, гемосидероз, меланодермиялар, эритродермиялар, псориаз, сурункали тарқалган дерматозлар, атеросклерз, бронхиал астма, бириктирувчи тўқиманинг диффуз касалликлари (ревматоид артрит, тизимли қизил югурик, склеродермия) ва бошқалар; антикоагулянтлар дозасини ошириб юбориш, аконит, анестезин, анилин, антабус, барбитуратлар, бензол, дихлорэтан, калий перманганат, метил спирти, маргимуш, углерод оксиди, синил кислотаси, сульфаниламидлар, таллий, фенол, хинин билан заҳарланишда қўлланади.\nКатталарга мушак ичига ва вена ичига 5% аскорбин кислота эритмаси 1-5 мл дан, болаларга – 1-2 мл дан юборилади. Заҳарланишда 60 мл гача юборилади.\nДаволаш курси касалликнинг характери ва кечишига қараб белгиланади.\nАртериал гипертензия, модда алмашинувини тузилиши, меъда ости безининг инсуляр аппарати фаолиятини (гипергликемия, глюконурия) ва гликоген синтезини сусайиши, капиллярлар ўтказувчанлигини ва тўқималар трофикасини пасайиши, тромбоцитоз, гиперпротромбинемия, тромб ҳосил бўлиши, эритроцитопения, нейтрофил лейкоцитоз, миокард дистрофияси, буйракларнинг гломеруляр аппаратини шикастланиши, аллергик реакциялар (шу жумладан анафилактик шок); узоқ вақт қабул қилинганида сийдик тошларини ҳосил бўлиши, рух, мис алмашинувини бузилиши, МНТ қўзғалувчанлигини ошиши, уйқуни бузилиши, микроангиопатияларни ривожланиши.\nПрепаратни катта дозаларда юқори қон ивиши ошган, тромбофлебит, тромбозларга мойиллиги бўлган беморларга, қандли диабетда, ҳамда аскорбин кислотасига юқори шахсий сезувчанликда буюриш тавсия қилинмайди.\nҚонда салицитлар (кристаллурия хавфини оширади), этинилэстрадиол, бензилпенициллин ва тетрациклинлар концентрациясини оширади, орал контрацептивларни – камайтиради. Кумарин ҳосилаларининг антикоагуляцион самарасини камайтиради. Ичакда темир препаратларининг сўрилишини яхшилайди. Хинолин қатори препаратлари, кальций хлориди, салицилатлар, кортикостероидлар узоқ вақт қўлланганида, С витаминининг заҳирасини камайтиради.\nАскорбин кислотаси тикловчи сифатида турли лаборатория синамаларининг натижаларини ўзгартириши (қондаги глюкоза, билирубин миқдорини, трансаминазалар, ЛДГ фаоллигини) мумкин.\nУзоқ даволаниш вақтида буйраклар фаолиятини, АБ ни ва меъда ости безини фаолиятини (унинг инсуляр аппаратини сусайиши туфайли) айниқса юқори дозаларда буюрилганида назорат қилиш керак.\n5% инъекция учун эритма, 1 мл, 2 мл ва 5 мл дан ампулаларда.\n1 йил 6 ой.\nОлдингисиАскоВит 300 мг25.04.2018\nАскорбин кислотаси 0,1 г глюкоза билан25.04.2018Кейингиси


Форс кўрфази мамлакатларида коронавирус чекловлари яна кучайтирилмоқда\nСаудия Арабистонида тўй ва базмлар ўтказиш тақиқланди, савдо марказлари ва спорт заллари 10 кунга ёпилди, ресторанларда зиёфатлар бериш ман қилинди.\nФорс кўрфазидаги қатор мамлакатлар коронавирус билан боғлиқ вазият сабабли чеклов чораларини кучайтирмоқда, деб хабар берди Associated Рress (AP) агентлиги.\nСаудия Арабистонида тўй ва базмлар ўтказиш тақиқланди, савдо марказлари ва спорт заллари 10 кунга ёпилди, ресторанларда зиёфатлар бериш ман қилинди. Қироллик ҳукумати чеклов чоралари узайтирилиши мумкинлигини маълум қилди.\nСаудия Арабистонида коронавирус юқтириш билан боғлиқ 368 мингта ҳолат қайд этилган, 600дан ортиқ киши вафот этган.\nКувайтда 7 февралдан бошлаб хориж фуқаролари учун чегаралар икки ҳафтага ёпилади. Тижорат муассасалари иш вақти чекланди, спорт заллари ва соғломлаштириш клублари ёпилди, 25 февралда нишонланадиган Кувайт миллий кунига бағишланган байрам тадбирлари бекор қилинди. Мамлакатда касаллик юқтириш ҳолатлари 166 мингдан ошган, 950 бемор вафот этган.\nҚатар ва Уммонда ҳам чеклов чоралари жорий этилмоқда.\nАгентликнинг қайд этишича, аҳолининг асосий қисмини ёшлар ва мигрант ишчилар ташкил этувчи бу мамлакатларда коронавирусдан ўлим кўрсаткичи паст. Аммо янги йил байрамидан сўнг бу давлатларда касаллик юқтириш ҳолатлари ошган.


П'ятниця, 05 июль 2019 00:00\n© «Инсоннома» китобидан олинди.\nЎзбекистон делегацияси Миср ОАВ ва интернет нашрлари нигоҳида\nАввал хабар берганимиздек, Ўзбекистон делегацияси ишчи ташриф билан Миср Араб Республикасида бўлиб турибди. Делегация шу кунга қадар “Ал-Азҳар” мажмуаси раҳбарияти ва бир нечта илмий-тадқиқот марказларининг фаолияти билан яқиндан танишди. Томонлар ўртасида ўзаро ҳамкорликни йўлга қўйиш ва мустаҳкамлаш борасида қатор келишувларга эришилди. Ўзбекистон делегациясининг мазкур сафари Миср ОАВ ва интернет нашрларида кенг ёритилмоқда.\nЖумладан, Мисрдаги http://www.rosaelyoussef.com/news/details/462945 веб-сайтида “М.Комилов: Яқин Шарқдаги қуролли можаролар содир бўлган жойдан 156 ўзбек қайтарилди” сарлавҳаси остида мақола эълон қилинди.\nУшбу мақолада Ўзбекистон Республикаси Президенти Шавкат Мирзиёевнинг Бирлашган Миллатлар Ташкилоти Бош Ассамблеясининг 72-сессиясида қилган нутқида “Маърифат ва диний бағрикенглик” резолюциясини қабул қилиш бўйича берган таклифи ва мазкур муҳим ҳужжатнинг қабул қилиниши ва унинг аҳамияти ҳақида сўз боради.\nШунингдек, мақолада “Жаҳолатга қарши маърифат” шиори асосида терроризм ва экстремизмга қарши кураш, оқибатларга қарши эмас, балки сабабларни барвақт аниқлаш ва уларнинг олдини олиш зарурлиги ҳамда Ўзбекистон Республикаси Президентининг Бирлашган Миллатлар Ташкилоти Бош Ассамблеясининг 72 сессиясидаги нутқида келтирилган қуйидаги сўзлар зикр қилинади: “Биз муқаддас динимизни азалий қадриятларимиз мужассамининг ифодаси сифатида беҳад қадрлаймиз. Биз муқаддас динимизни зўравонлик ва қон тўкиш билан бир қаторга қўядиганларни қатъий қоралаймиз ва улар билан ҳеч қачон муроса қила олмаймиз. Ислом дини бизни эзгулик ва тинчликка, асл инсоний фазилатларни асраб-авайлашга даъват этади”.\nМақолада Дин ишлари бўйича қўмита раисининг биринчи ўринбосари М.Комиловнинг Ўзбекистонда амалга оширилаётган улкан ислоҳотлар ҳақидаги қуйидаги сўзлари келтирилади.\n– Бугун Ўзбекистонда амалга оширилаётган кенг кўламли ислоҳотлар нафақат юртдошларимиз, балки жаҳон ҳамжамиятининг эътирофига сазовор бўлмоқда. Ижобий ўзгаришларни мамлакатдаги ҳар бир инсон ҳис қилмоқда, Президентимизнинг олиб бораётган эзгу ташаббусларига хайрихоҳлик билдирмоқда. Жорий йил Рамазон ойида юртимизда учта йирик масжид-мажмуа очилди. Шулардан иккитаси Тошкент шаҳрида, биттаси эса Термизда.\n– Республикамиз мустақиллигининг дастлабки йилларида саноқли масжидларда таровеҳ намозларида Қуръони карим хатм қилинар эди. Қорилар етишмагани сабабли, бошқа мусулмон давлатлардан қориларни жалб этардик. Бугунга келиб, хусусан, ушбу Рамазон ойида хатми Қуръон қилиб бериш учун Россия, Малайзия ва АҚШ каби давлатларга ўнлаб қориларимизни юбордик. Юртимиздаги мусулмонлар 2056 масжидда таровеҳ намозини, 2030 та жомеда эса Қуръоннинг тўлиқ хатмини эшитдилар. Қувонарлиси, Қуръони каримни таровеҳ намозида хатм қилиб берган қорилар юртимиздаги ислом билим юртларининг талабалари ва битирувчилари ҳисобланади. Сўнгги йилларда иккита ислом олий ўқув юрти ташкил этилди. Бу каби мисолларни узоқ вақт давом эттириш мумкин. Яқинда, АҚШга расмий ташриф билан бордик. Ушбу ислоҳотлар ва ижобий ўзгаришлар ҳақида гапирсак, у ердаги турли ташкилотларнинг ходимлари лол қолишди, дейди М.Комилов.\nМақолада Ўзбекистон Республикаси Президенти Шавкат Мирзиёев кўрсатмаси асосида 30 май куни “меҳр” инсонпарварлик операцияси доирасида Яқин Шарқнинг низоли ҳудудларидан ўзбекистонлик 156 нафар фуқаро юртимизга қайтарилгани, бу инсонпарварликнинг олий кўриниши экани алоҳида қайд этилади.\nУбайдуллоҳ Абдуллаев Фарғона вилояти бош имом-хатиби вазифасини бажарувчи этиб тайинланди\n5 июль куни Фарғона вилоятида меҳнат қилаётган имом-хатибларнинг йиғилиши бўлиб ўтди. Йиғилишда ташкилий масала кўрилди. Ўзбекистон мусулмонлари идорасининг Фарғона вилоятидаги вакили, вилоят бош имом-хатиби Салим Қодиров ўз ихтиёрига биноан эгаллаб турган лавозимидан озод этилди.\nФарғона вилояти Марғилон шаҳар бош имом-хатиби ва “Хонақоҳ” жоме масжиди имом-хатиби Убайдуллоҳ домла Абдуллаев Фарғона вилояти бош имом-хатиби вазифасини бажарувчи этиб тайинланди.\nУбайдуллоҳ домла Абдуллаевга ушбу масъулиятли вазифада Аллоҳ таолодан улкан муваффақиятлар тилаб қоламиз.\nСторінка 513 з 592


Ўзбекистон ҳудудида ер қимирлади — Sof.uz\nЎзбекистон ҳудудида ер қимирлади\n12.11 08:40 423 Ўзбекистон\nЎзбекистон Республикаси ҳудудида маҳаллий вақт билан 12.11.2021 06:38 да (12.11.2021 йил, Гринвич бўйича 01:38 да) зилзила содир бўлди. Бу ҳақда ФВВ Сейсмопрогностик мониторинг Республика маркази хабар қилди.\nЭпицентр: Андижон вилояти, Жалақудуқ тумани. Зилзила координаталари: 40,8 градус шимолий кенглик; 72,71 градус шарқий узунлик. Магнитуда М=4,1. Чуқурлик 10 км. Зилзила эпицентри Тошкентдан 298 км жанубий-шарқда.\nЎзбекистон Республикаси ҳудудида сезилиш кучи:\nЖалақудуқ туманида 4 балл, 10 км.\nҚўрғонтепа туманида 3-4 балл, 14 км.\nАндижон туманида 3 балл, 21 км.\nХўжаобод туманида 3 балл, 21 км.\nХонобод туманида 2-3 балл, 29 км.\nАндижон шаҳрида 2-3 балл, 30 км.\nБулоқбоши туманида 2-3 балл, 30 км.\nПахтаобод туманида 2-3 балл, 31 км.\nИзбоскан туманида 2 балл, 40 км.\nАсака туманида 2 балл, 43 км.\nОлтинкўл туманида 2 балл, 44 км.\nМарҳамат туманида 2 балл, 47 км.


Мендан кетгунча, унга етгунча — Kar24.uz\n«2017 йил янги кўп қаватли уйга кирдик. Икки йил бўлди, эшикларидан қишда шамол ҳувуллайди, ёзда иссиқ уради. Совуқда эшик музларини соч қуртгич билан эритаяпмиз», деб ёзади таҳририятга Чимбой тумани, «Кончи» МФЙ, «Дўстлик» гузори, рақамсиз уй эгаси\nМурожаатчи ўз шикоятида ўзининг ёлғиз она экани, 3 яшар фарзанди борлигини ҳам келтирган.\n«Эшикларни янгисига алмаштириб, «ограждения»ни янгидан қуриб беришни сўрайман» дейди у қатъий.\nАслида, «Мендан кетгунча, унга етгунча» дея қўл учида ишланган бундай замонавийлик кимга керак? Ҳаловат кўрмаган уй эгасига уйнинг янгилигидан не наф? Ахир улар бу уйни ўз пулларига қурдирганди-ку?! Ёки биз адашдикми?\nМазкур масалада Чимбой тумани ҳокими ва бошқа мутасаддилар, албатта ўрганиб, қарор чиқаради, деб ишонамиз. Сайт ушбу мавзуга яна қайтишини ҳам эслатамиз.\nPrevious “Алмата-Нукус” поездидан «тушолмаган» 60 та соат\nNext «ТАЗА ҲАЎА» ИЛАЖЫНДА 350 АВТОТРАНСПОРТТЫҢ ШЫҒЫНДЫ ГАЗЛЕРИ НОРМАДАН АРТЫҚ ЕКЕНЛИГИ АНЫҚЛАНДЫ


Psixolog - Zebiniso Ahmedova — Teletype\nPsixologiya haqida hamma narsa\nЎша мудҳиш кунни икки карра кўзимдаги қон билан эслайман\nПСИХОЛОГ ҚАБУЛИДАН ЛАВҲА\nNovember 30, 2019, 06:13\nКўзингиз биринчи бўлиб нимани кўрди?\nУшбу саволга жавоб бериш учун қуйидаги расмга қаранг.\nNovember 30, 2019, 05:53\nПсихологдан бир ривоят\nБир инсон ўз ҳаёти хақида мулохаза қиларкан, ўзига ҳисобот берибди. Мен нима қилдим?, - дебди у ўзига. Мен ҳақиқатни қидирдим. Мен дунёда Ҳақгўй бўлдим!\n- Ҳақгўйлик қилиб, нималар қилдинг?, қандай қилиб Ҳақиқатга эришдинг?, - деб сўрашибди ундан инсонлар.\n- Ҳақиқат муқаддас китобларда ёзилган, - деб мен кўп китоб ўқидим, мен Ҳақиқатни ўқиб тушундим, деб жавоб берибди Ҳақгўй инсон.\n- Мен бу ўқиганларимни инсонларга етказдим, мен кўп дунё кездим, ҳаммага Ҳақгўйлик қанақа бўлишини тушунтирдим, дебди бу инсон.\n- Одамлар сени тушунишдими? Ҳақгўйлик нималигини муқаддас китоблардаги билимларни тушунтирганингда нима бўлди?, - деб қизиқишибди инсонлар.\n- Мен у исоналарга қанчалик разилликларини айтганимда улар мен билан уришиб кетишарди. Мен уларнинг қанчалик гунохкор эканликларини айтганимда мени ёмон кўриб кетишарди. Мен уларнинг қанчалик умрларини зоя қилишаётганларини атганимда мен билан жанжаллашишарди. Мен эса Ҳақиқатни айтиш учун улар билан урушишга ҳам тайёр эдим. Мен уларнинг қанчалик гунохкорликларини айтиб тушунтирганимда, жанжаллашишга ҳам рози эдим. Хақиқатни билдиришим учун хаммасига тайёр бўлганман, - дебди бу Хақгўй.\n- Сен уларни гунохкорсан, - деганингда, разилсан, - деганингда, қабихликда уларни айблаганингда Сен Ҳақгўймидинг?, - деб савол беришибди инсонлар. Сен бирор марта ўша гунохи бор деб ўйлаган инсонларингни, ўша разил деб ўйлаган одамларни, қабих деб номлаган бахтсизларни яхши кўриб, мехр бериб кўрдингми?\n- Қанақа қилиб гунохкорни севиб бўларкан? Қанақа қилиб разил инсонларга меҳр бериб бўларкан? Қанақа қилиб бахтсизларга ошно бўлиш мумкин деб ўйлайсиз? Қани ҳақиқат?, - деб яна уришиб кетибди Ҳақгўй.\nСен бир инсонни гунохкорсан, дейишдан олдин Ҳақиқатни Хақнинг ўзигина билишини тушунмадингми? Сен разилсан, деганингда ўша инсон сендан меҳрли сўз кутганлигини билмадингми? Сен бахтсизсан, деганингда сен уларни яхши кўриб, бахтли қилишинг Ҳақиқат эканлигини англамандингми?\nҲақиқатга уришиб эришиб бўлмайди. Ҳақиқатни тушунтириб бўлмайди. Ҳақиқат - бу мехр, бу кечириш, бу севиш.\nNovember 22, 2019, 05:11\nСевги ва ажирим\nТўхтаб туринг... Илтимос... Сиз психологмисиз? Менинг ҳаётим остин-устин бўлиб кетди. Ўзим ҳам тушунмаяпман нима бўлаётганлигини... Менга ёрдам беринг...\n-Ҳаётим остин-устин бўлиб кетди!, - деганингиздан...\n-Ҳақиқатдан психолог экансиз. Тавба, билиб қўйдингизку...\n-Нима қиламиз? Хотирангиздан ўчириб берайми?\n-Ҳа, севгини хотирангиздан ўчиришнинг иложи бор.\n-Қайтаришнинг иложи йўқми?\n-Йўқ, қайтаришнинг иложи йўқ...\nNovember 13, 2019, 15:12


Тожикистонда меҳнат муҳожирларининг маблағлари нималарга сарфланаётгани аниқланди - Hidoyat.uz\nТожикистонда меҳнат муҳожирларининг маблағлари нималарга сарфланаётгани аниқланди\nАсосий саҳифа Янгиликлар Дунё янгиликлари Тожикистонда меҳнат муҳожирларининг маблағлари нималарга сарфланаётгани аниқланди\nЧоп этилди Oktabr 10, 2019 Тожикистонда меҳнат муҳожирларининг маблағлари нималарга сарфланаётгани аниқландиda fikr bildirishni o'chirish\nТожикистонлик меҳнат муҳожирларининг ўз оилаларига юбораётган маблағлари асосан фарзандларининг ўқиш пулини тўлашга ва дори-дармонга сарфланиши аниқланди. Бу ҳақда Тожикистон телеграф агентлиги маълумотига таяниб Regnum хабар берди.\nТожикистон миллий банки илмий-тадқиқот институти ўтказган социал тадқиқотда 2,2 мингдан ортиқ мамлакат фуқаролари иштирок этди.\nЎқиш тўловлари ва дори-дармондан кейин рўйхатнинг учинчи ўринни тўй ва марака тадбирлари эгаллаган, сўровда иштирок этганларнинг 11 фоизи пулнинг ушбу маросимларга сарф этилишини билдирган. 9,3 фоизи пулларнинг уй-жой харид қилишга, 7,1 фоизи эса қурилиши ва таъмирлаш ишларига сарф қилинишини маълум қилган.\nШунингдек, тадқиқот иштирокчиларининг 4,7 фоизи маблағ эвазига автотранспорт сотиб олиши, 3,3 фоизи зиёрат ва саёҳатга чиқиши, 2,1 фоизи тадбиркорлик билан шуғулланиши, 1,3 фоизи ҳунармандчиликка сарф этиши ва яна 1,1 фоизи эса зарагарлик буюмлари харид қилишини айтиб ўтган.\nСўровнома натижаларига кўра, Тожикистон аҳолисининг 62 фоиз қисми муҳожирлар юборган пул ўтказмалари ҳисобидан рўзғор тебратиши ва кун кечириши маълум бўлган.\nРоссияда Мусулмон шифокорлар иттифоқи тузилди


Архивы ҒАЙРИТАБИИЙ - tafsilar.info\nБугун Тошкентда ғайритабиий иссиқлик кутилмоқда\n26 Iyul 13:30 by Редакция\nГидрометеорология марказининг синоптиклари хабар беришича, бугун пойтахтда ғайритабиий иссиқ кун кутилмоқда. Пойтахтда ҳаво ҳарорати 41-43° бўлади. Бугун Ўзбекистонда жуда иссиқ об-ҳаво сақланиб қолади, фақат Қорақалпоғистон ва Хоразм вилоятида иссиқнинг бир оз пасайиши кутилмоқда. Кундузи ҳаво 41-44° гача, жанубда ва чўл зонасида 45-46 ° гача, Қорақалпоғистон ва Хоразм вилоятида 35-40° гача исийди. Кучли бўронли жойларда шамол\n23 Iyul 11:30 by Редакция\nГидрометеорология марказининг хабар беришича, мамлакатда 24-июлдан бошлаб ҳарорат ва иссиқлик кўтарилиши кутилмоқда. Ҳарорат кўтарилади. 24-26 июл кунлари бунга Эрон ҳудудларидан иссиқ ҳавонинг чиқарилиши кўпайгани сабаб бўлди, деб хабар беради Ўзгидромет. Шу кунларда ҳаво ҳарорати иқлим меъёридан 4-6° юқори бўлади. Кундузи ҳаво 41-44° гача, жанубда ва чўл зонасида баъзи жойларда 45-46° гача исийди. 25-27 июл кунлари\n07 Iyul 15:20 by Редакция\nҚандли диабет билан оғриган одамлар учун ҳаддан ташқари иссиқлик жуда хавфлидир. Шифокорлар, айниқса, соғлиғига эҳтиёткорлик билан муносабатда бўлишни, ҳаддан ташқари иссиқликдан сақланишни ва кўп миқдорда сув ичишни тавсия қилади. Ва энг муҳими, қон шакар даражасини аниқ назорат қилиш керак. Ҳаддан ташқари қизиб кетишни гипогликемия билан аралаштириш хавфи мавжуд. Ҳаддан ташқари иссиқлик гипогликемия билан бир хил\nазобланадидиабетиситмаҒАЙРИТАБИИЙҳаддан ташқари иссиқлик\nЎзбекистонда иссиқлик: Фавқулодда вазиятлар вазирлиги кучайтирилган режимда ишлайди\n05 Iyul 11:15 by Редакция\nСиноптикларнинг таъкидлашича, 6-8 июл кунлари иссиқлик кучаяди. Термометр устунлари 46 даражага кўтарилади. Бутун мамлакат бўйлаб ёғингарчилик бўлмайди, фақат озгина ва бироз булутли ҳаво кутилмоқда. Шу муносабат билан, президент маъмурияти ҳукуматга инсон саломатлигини муҳофаза қилиш ва ҳаво ҳароратининг кескин кўтарилиши билан боғлиқ фавқулодда вазиятларнинг олдини олиш бўйича шошилинч чоралар кўриш бўйича кўрсатмалар юборди. Қорақалпоғистон, вилоятлар ва\nЎзбекистонда ҳаво ҳарорати ғайритабиий кўрсаткичларга кўтарилади\n04 Iyun 16:20 by Редакция\nЎзгидрометнинг айтишича, келаси ҳафта охирида Ўзбекистонга ғайритабиий иссиқлик келади. «Сўнгги пайтларда мамлакатимиз бўйлаб ғайритабиий иссиқ об-ҳаво кузатилмоқда, ёзнинг бошидаги меъёр кўрсаткичларидан 7-10 даражага ошди. Бу Эрон ҳудудларидан қуруқ ва иссиқ ҳавонинг чиқарилиши билан боғлиқ. 43 жанубда ва чўл зонасида баъзи жойларда 44-46 даражагача, кечаси 22-27 даража, республиканинг чўл ҳудудларида баъзи жойларда 30 даражагача иссиқ бўлади»,


Шаҳло кўзлар гарови: Киприкларни бўяшда фойдаланиладиган тушнинг қандай ўзига хос хусусиятлари бор? - Daryo\n17:59, 24.08.2021 13040\nШаҳло кўзлар гарови: Киприкларни бўяшда фойдаланиладиган тушнинг қандай ўзига хос хусусиятлари бор?\nМакияжда муҳим роль ўйнайдиган ва образнинг мукаммал бўлишида ҳиссаси катта бўлган тушдан фойдаланишда нималарга аҳамият бериш кераклиги ҳақида маълумот бериб ўтамиз.\nСиз бунга ҳеч қачон унчалик эътибор қилмаган бўлишингиз мумкин, аммо киприкларни бўяётганда доимий равишда чўткада туш миқдори қанча эканига эътибор қаратиш керак. Ташқи томонига кўпроқ суртиш кўзларни чўзиқроқ кўрсатади. Киприкларни ўртасига урғу бериб бўяш эса кўзларни катта кўринишига ҳисса қўшади. Думалоқ кўрсатиш учун эса пастки киприкларни буткул ёки илдизининг ўзини бўяш керак. Эксперимент қилишдан чўчиманг: кўзларингизни турлича бўяб кўринг ва қайси шакл сизга кўпроқ ёқиши ҳамда ярашишига эътибор беринг. Оддий ва аҳамиятсиздек туйилган жиҳатлар муҳим рол ўйнаши мумкин.\nЧўтканинг шаклига эътибор қаратинг\nУзунлаштирадиган, қайирадиган ва ҳажм берадиган – аслида буларнинг бари тушнинг эмас чўтканинг ўзига хослиги саналади. Киприкларни қайириш ва кўтариш учун қайрилма, ҳажмли кўрсатиш учун овал шаклидаги ёки ингичка, узунлаштириш учун эса конуссимон ё бўлмаса бурмали, итоатсиз киприклар учун думалоқ шаклдаги чўткалардан фойдаланинг.\nТуш билан кўз рангига урғу берса бўлади. Бунинг учун жигар ранг кўзли нозик жинс вакилларига жигарранг, мовий кўзли аёл ва қизларга кўк, кўзлари яшил бўлганларга яшил тушдан фойдаланиш тавсия қилинади. Макияждаги бундай усул кўзларни катта кўринишига ҳисса қўшади. Аммо жигарранг кўзлар учун – кўк, мовий кўзлар учун жигарранг, яшил кўзлар учун эса сиёҳранг тушлардан ҳам фойдаланса бўлади. Бундай қарама-қаршилик сабаб кўзларнинг ранги янада ёрқин ва шаҳло кўринади. Биринчи усулда макияж ортиқчаликдан ҳоли ҳамда ва табиий бўлиб чиқса, иккинчисида образ\nянада ёрқин бўлади.\nБиргина тушнинг ўзи билан камида икки хил ультразамонавий образ яратса бўлади. Бир неча мавсум давомида подиумларда долзарб бўлган образ учун тушни яхшилаб қайта-қайта суртиш керак бўлади. Бунда такрор суртишдан олдин аввалгиси қуриганига эътибор қаратиш керак. Киприкларни узунлаштиришга мўлжалланган тушдан фойдаланиб нафақат юқори, балки пастки киприкларни ҳам бўяш керак.\nИккинчи вариант учун эса – ёрқин рангдаги: пушти, қизил, мовий, кўк ҳамда яшил тушдан фойдаланилади. Улар ёрдамида ҳам юқоридагидек образ яратиш ёки киприкларни керакли йўналишга қараб урғу бериб бўяш мумкин. Бунда асосийси кўз макияжнинг бошқа элементларини ошириб юбормаслик муҳим саналади. Тен сифатида битта рангдан (тилла ранг, мовий, пушти) фойдаланиш керак. Ёрқин рангли туш билан ялтироқ тенлар чиройли кўринади.\nЭътиборга молик жиҳат\nТуш танлашда киприкларингизнинг ўзига хослиги ва қовоқларингизнинг тузилишини инобатга олинг. Узунлаштирадиган ва ҳажм берадиган тушни танлаш осон, аммо қолганлари билан янглишиш мумкин. Киприк улагандек кўрсатадиган тушлардан яхшиси кечки зиёфат ва тадбирлар учун фойдаланинг. Мимикаларнинг фаоллиги ва қовоқ терисининг намланиши сизни безовта қиладиган бўлса, термотушдан фойдаланиб кўринг. Фақатгина иссиқ сув билан ўчиши мумкинлиги ҳисобига бундай туш билан ҳатто ҳовузда ҳам сузса бўлади. Таркибида силикон бўлган туш ҳам шунингдек, киприкларни алоҳида ва узун кўрсатиш хусусиятига эга – қовоқларингизда из қолмайди.\n16:45 Бугун 667\n16:18 Бугун 1888\n15:46, 21.01.2022 178060


Америкалик машҳур актёр ва телебошловчи Саудия Арабистонига ташриф буюрадилар\n23:38 / 21.02.2017\nАмерикалик машҳур актёр Аль Пачино ва дунёнинг энг машҳур телебошловчиларидан бири Опра Уинфри Саудия Арабистони кўнгилочарликлар бош бошқармаси томонидан ташкиллаштирилган тадбирлар доирасида қиролликка ташриф буюрадилар. Бу ҳақда бошқарма раҳбари Амр ал-Маданийга иқтибос келтирган ҳолда Al Arabiya телеканали хабар бермоқда.\nАл-Маданийнинг айтишича, Аль Пачино Саудия Арабистонида 11-12 май кунлари бўлади. Актёр телешоуда иштирок этиб, саёҳатлари ва касбий фаолиятидаги муваффақиятлар ҳақида сўзлаб беради. Опра Уинфри эса сентябрда Жиддага ва декабрда Ар-Риёдга ташриф буюради. Телебошловчи аёллар учун кўрсатувда иштирок этиб, ОАВдаги иш тажрибаси билан бўлишади.\nБундан ташқари, Саудия Арабистонида 2017 йилда белгиланган кўнгилочар тадбирлар орасида Канаданинг машҳур Cirque du Soleil ва Катта Москва циркларининг томошалари бор.\nМаълумот учун, Пачино бир маротаба "Оскар", 5 маротаба "Олтин глобус" мукофотини қўлга киритган, бир қатор киноматографик ва театр мукофотлари соҳиби.\nОпра Уинфри эса АҚШнинг энг машҳур инсонларидан бири ҳисобланади: "Форбс" журнали ўтган йил декабрда уни АҚШнинг энг бой машҳурлари орасига киритган. Телебошловчи бу рўйхатда 2,8 млрд долларлик бойлик билан 3-ўринни эгаллаган ва бу борада режиссёрлар Жорж Лукас (4,6 млрд доллар) ва Стивен Спилбергдан (3,7 млрд доллар) кейин келмоқда.\nСаудия Арабистони Аль Пачино Опра Уинфри


Хўжайин сўкағон бўлса « Ўзбекистон Халқ Ҳаракати\nХўжайин сўкағон бўлса\n10 November 2012 - 11:13\nРусиядаги бир интернет саҳифаси (http://rabota.mail.ru/news/2177) тадқиқот бўлимнинг натижаларига кўра, ҳар ўн кишидан бир киши ўз раҳбари уни сўкадиган бўлса, бунга чидаб, индамай кетаверар экан. Сўралганлардан бир проценти ҳатто хўжайинлари уларни калтаклаши мумкинлигини ҳам айтишган. Бу ерда келтирилган маълумотларга қараганда, 69% ҳолларда хўжайинлар ҳеч қандай сабабсиз қўполлик қилишлар экан. 13% бундай қўполлик ишчилар хато қилганда, 6% эса ходим ишга кеч келганда, 4% эса вазифа кечикиб бажарилганда кузатилади..\nБу хусусда дунёда Ўзбекистон чемпион (!) бўлса керак, албатта. Чунки Ўзбекистон деган янги давлатнинг сиёсати зулм ва инсонларни таҳқирлаш асосига қурилган. Бош муштумзўр ва Бош сўкағон Президент Каримов, бу масалада унинг ўринбосари Бош Вазир Шавкат Мирзиёев эканлиги маълум. Вилоят ҳокимлари мушт кетдида Президент ва Бош Вазирни ўзларига ўрнак олишади. Фожеа шундан иборатки, бундай юқори лавозимли раҳбарлар ўзларидан юқори мансабли раҳбарлар уларни сўкканда ёки урганда буни бир мукофот сифатида кўрадилар. Бундай ғурурсиз ва шарафсиз раҳбарлардан газ олган туман ҳокимлари мактаб директорлари, касалхона бош врачлари ва умуман истаган одамни истаган жойда, эркак аёл бор демай, бўралатиб сўкади, қулоғининг остига шаполоқ тортиб юборади ёки бўлмаса ерга ётқизиб тепади…\nХўш, бундай қўполлик нима билан изоҳланади? Буни раҳбарларнинг умумий жоҳиллиги, савиясизлиги, балиқнинг бошидан сасиганлиги, аҳолининг эса давлат қўлига қараб қолганлиги билан изоҳлашимиз мумкин. Хуллас, эркинлик бўлмаган жойда қутурган раҳбарлар ўзлари истаган жирканч амалларни қилаверади. Токи Каримов диктатураси тугатилиб, унинг ўрнига эркин ва адолатли жамият қурулганга қадар…\n10 ноябрь 2012 йил


Интизом – муваффақият гарови - Hidoyat.uz\nИнтизом – муваффақият гарови\nАсосий саҳифа Мақолалар Интизом – муваффақият гарови\nЧоп этилди Noyabr 16, 2019 Интизом – муваффақият гаровиda fikr bildirishni o'chirish\nҲар қандай соҳанинг ривожи, жамият ҳаётидаги самарали фаолияти, аввало, ўша ташкилотдаги ижро интизомига бевосита боғлиқ. Бугунги кунда дунё бўйича барча идора ва корхоналарда инсон ресурсининг аҳамияти тобора ошиб боряпти. Бу эса ташкилот ходимлари фаолиятини доимий равишда такомиллаштириб боришни талаб этади.\nАйни пайтда жаҳондаги кўплаб ташкилотларда “кадрлар”, “персонал” сўзлари ўрнига “human resourses” (HR) – инсон ресурси атамаси қўлланиляпти. Бу ходимларнинг ташкилот фаолиятидаги ўрнини қайта англаб етиши, деганидир. Унга кўра, ходимлар бўлими қуйидаги вазифаларга қамраб олади:\nходимларни саралаб олиш ва ишга қабул қилиш;\nходимларни баҳолаш тизимини вужудга келтириш ва амалиётга татбиқ этиш;\nходимларни руҳлантириш ва уларнинг малакасини ошириш дастурларини ишлаб чиқиш;\nходимлар захирасини шакллантириш;\nходимларни бошқаришга доир масалаларни ҳамкор ташкилотлар билан мувофиқлаштириш.\nТаниқли олим Девид Ульрих бундай дейди: “Ходимлар бўлимининг асосий вазифаси ташкилот фаолиятини такомиллаштиришдир. Бунга ходимларни ўқитиш, бажарган иши сифатини яхшилаш, уларнинг таркибини қайта тузиш, ташкилотдаги иш жараёни тўла билиш ва одамлар билан муомала қилиш сирларини ўрганиш орқали эришилади”.\nHR соҳаси тажрибали мутахассислари фикрича, замонавий ходимлар хизмати қуйидаги икки жиҳатга алоҳида эътибор қаратиши зарур:\nСтратегик қарорлар қабул қилишда ҳамкорлик. Бунда ходимлар хизмати ташкилот стратегиясини ривожлантиришда раҳбар билан бирга иштирок этади. Ушбу жараёнда ходимлар хизматининг вазифаси стратегик режаларни ташкилот фаолиятига сингдириш учун ходимлар билан музокаралар жараёнини бошқаришдан иборат. Бу орқали кадрлар хизмати ташкилотнинг стратегик мақсадларга эришишида қандай тизим ёрдам бераётгани, уларнинг қайси бирини ташкилот ҳаётига татбиқ этиш ёки кучайтириш кераклигини билиб олади;\nHR-менежер маъмурий эксперт сифатида. Бунда HR-хизмати ходимлари ташкилот ривожига тўсиқ бўлаётган заиф томонларни аниқлаши ва уларни бартараф этиш стратегиясини ишлаб чиқиши керак.\nБир сўз билан айтганда, HR-хизмати яхши йўлга қўйилган ташкилот ходимлари энг яхши натижаларга эришади. Бунинг учун ходимлар хизматини такомиллаштириш орқали раҳбарият ва ходимларни бир мақсад йўлида бирлаштириш зарур.\nЎзбекистон мусулмонлари идораси ходими\nҚадринг кетар, ризқинг қадардан ошмас…\nМиср-Россия ҳамкорлиги Миср-АҚШ муносабатига рахна солмоқда


Манзилингиз:Муслимаат»Бош саҳифа»Сара мақолалар»Ибрат сафари ёхуд Корея сафари таассуротлари\nBy Muslimaat on\t Avgust 4, 2016 Сара мақолалар\nҲазратимизнинг эзгу ниятлари халқимизнинг ўз динига – аждодлар оша амал қилиб келинаётган, ўтмишимизга шон-шараф манбаи бўлган Исломга чин маънода амал қилишига эришиш эди. Диний саводсизликка барҳам бериш, мусулмонлар орасида биродарлик, ҳамжиҳатлик руҳини таратиш, ихтилоф ва келишмовчиликларни бартараф этиш, аҳли сунна вал жамоа мазҳаби асосида Ислом мусаффолигини сақлаб қолиш у кишининг мақсадлари, ҳатто ҳаётий шиорлари эди. Холислик билан тугилган бу эзгу ният Ҳазратнинг ҳаётлик чоғларидаёқ ўз самарасини бера бошлаган эди. Алҳамдулиллаҳ, ҳозир ҳам кунма-кун янги-янги ҳосиллар бериб бормоқда. Ўшандай самаралардан бири Шайх ҳазратларининг хорижда юрган миллатдошларимиз, ватандош, диндошларимиз учун қилган саъй-ҳаракатларининг амалдаги маҳсулидир. Ўқиш ёки ишлаш мақсадида Жанубий Кореяда истиқомат қилиб турган ватандошларимиз учун Сеул шаҳрида «Эйр ван травел» (Air one travel) ширкати ҳамкорлигида «Ҳилол-нашр» матбаа-нашриётининг шўъба дўкони очилди. Бу матбаа бевосита Шайх ҳазратларининг ташаббуслари ва раҳнамоликларида очилган эди.\nДўкон Сеулнинг эски шаҳар ҳудудида жойлашган. Бу ҳудудда Кореядаги энг катта масжид – Сеул марказий масжиди ҳамда Корея мусулмонлари ассоциацияси, яъни диний идораси ҳам жойлашган.\n2016 йил 27 май куни Корея ҳаво йўллари тайёрасида Тошкентдан кўтарилдик. Учоқда биз учун мусулмонча емак хизматига буюртма берилди. Балиқ ва гуручдан иборат емак келтирилди. Уни ҳалолликдан ташқари, яна бир фазилати – таомланиш пайти биринчи бўлиб ўша емаклар тарқатилар, сўнг умумий барчага таом тортилар экан. Ажабланарлиси шундаки, учоқда ўзбек кўп бўлишига қарамай, бундай буюртма қилган кишилар саноқли эди.\n29 май куни Пусан шаҳрига бордик. У ерда ватандошларимиз кўпроқ экан. Аввало, Шайх Муҳаммад Содиқ Муҳаммад Юсуф ҳазратларининг номлари қўйилган масжидга тушдик. Кейин бизларни тўпланиб кутиб турган миллатдошларимиз томон йўл олдик. Катта спорт залини ижарага олиб, учрашувни ўша ерга уюштиришибди. Бу учрашув аввалгисидан ҳам мароқли ва фойдали бўлди. Суҳбат тиловати Қуръон билан очилди. Устозлар томонидан мазмунли маърузалар қилинди. У ерда ҳам миллатдошларимиз билан ҳалол-ҳаром ва ибодат масалаларида савол-жавоб бўлди. Пешин намозини ўша залда ватандошлар сафида ўқидик. Ватандошларимизнинг ҳар бирининг кўзида ватан соғинчи яққол кўриниб турарди. Худди ота-онаси йўқлаб келган мусофир аскардек шодланиб, кўзлари қувнаб кетди. Уларнинг севинчларидан бизнинг ҳам дилларимиз яйради. Ўзимизни улар билан худди бир оила аъзоларидек ҳис қилдик. Қайтишда йўл узра бир масжидда аср намозини ўқидик. «Тақво масжиди» деб аталган бу масжид ҳам кўп қаватли бинонинг биринчи қаватидан ажратилган бир хонадан иборат бўлиб, масжидни аслида малайзияликлар очишган экан. Кейин уни ўзбекларга топшириб кетишибди. Ўзбек биродарларимиз устозлардан масжидга янги ном қўйиб беришларини сўрашди. Устозлар номи ўзи яхши экан, қолаверса, ўз номида қолиши унга асос солганларга нисбатан одоб талаби ҳам, деб айтишди. Сўнгра яна Шайх Муҳаммад Содиқ Муҳаммад Юсуф масжидига келиб, ўша ерда шом ўқиб, кечки таомни едик ва хуфтон намозини ҳам ўқидик.\nМазкур Корея сафари ҳақида ўша кунларнинг ўзидаёқ «muslimaat.uz» ҳамда «ummat.uz» саҳифаларида кунма-кун маълумот бериб борилган эди. Ушбу мақолада сафар асносида кечган воеқеаларни тафсилий баён қилмоқчи эмасман, балки у ерда ўша ерликлар ҳақида олган маълумотларим асосида умумий таҳлилий мушоҳадаларимни ўртоқлашмоқчиман. Сафардан қайтишимиз Рамазон арафасига тўғри келиб қолгани учун мақола бироз кечикди.\nКорея сувликда жойлашган мамлакат экан. Иқлим ҳарорати, деярли, Ўзбекистонникига ўхшаса ҳам, намлик жуда баланд. Шунинг учун қаттиқ иссиқда муҳит гўё ҳаммомга айланар экан. Ҳаммаёқ дарахтзор, гулзор, кўкаламзор. Дарахтлари кўп, аммо қурилишга яроқли эмас экан. Аксари декоратив шаклли дарахтлар. Шу боис қурилиш учун тахталар асосан хориждан келтирилар экан.\nБиз рус тилидан бузиб ўгириб олган «карис» сўзи аслида «кореец» (кореялик) деган русча сўздан олинган. Аслида Корея халқи этник маънода «куриян» дейилади. Улар ўзларини шундай аташади. Шунинг учун биз мақолада ўша асл лафзни ишлатишни маъқул топдик. Жанубий Корея куриянлари эса «ҳангугин» деб юритилар экан.\nКорея яқин тарихида хитойларга, сўнг японларга мустамлака бўлган бўлса, кейинчалик Россия ва Американинг қарамига айланган. Жанубий Корея халқи Американи ўзларининг «халоскори ва пешвоси» деб билади. Чунки АҚШ уларни японлардан қутқарганидан кейин у ерда тараққиёт, саноат ривожланган ва халқнинг ҳаёт тарзи кескин ўсиб кетган. Улар ҳар соҳада Америкадан андоза оладиган бўлиб қолишган. Шимолий Корея эса ҳануз турғунликда. Бизнинг суҳбатимиз фақат Жанубий Корея ва ўша ердаги куриян халқи, яъни ҳангугинлар ҳақида бўлади. Куриянлар табиатан ювош, ройиш, кўникувчан, тартиб-интизомли, захматкаш халқ экан. Ишда ҳам, ўқишда ҳам бор вужудини бериб меҳнат қиларкан.\nКуриянлар бир ишни қилса, ниҳоятда ҳафсала билан, масъулият билан ёндашаркан. Уларда «Ҳозирча шундай тура турсин, кейин бир қўл текканда тўғрилаб қўямиз», деган муносабат мутлақо йўқ. Ҳамма нарса ўз вақтида, қизиғида ҳал қилинар экан. Уларнинг тараққий этишига шу ҳам катта таъсир кўрсатган. Масалан, заводда бир деталь ясаётган куриянга «Шуни тезроқ ясаб бер, жуда зўр бўлмасаям, майли» дейилса, «Яхшилаб ясамасам, уни олиб ишлатган одам куриянлар ҳақида ёмон фикрга бориб қолади», деб кўнмас экан. Ёки «Буни ўзимга ўхшаган бир ватандошим, миллатдошим олиб ишлатади-ку!» дер экан. Шу хислат аслида бизнинг халқимизга хос бўлиши керак эди. Нима учун хорижда ишлаб чиқарилган маҳсулотни ўзимизникидан афзал деб биламиз? Чунки ўзимизники баъзан сал сифатсизроқ ясалган, сал эътиборсизроқ қаралган бўлиб қоляпти. Масалан, ўзбек автомобилини салондан олиб чиқиб, аввал устага бир кўрсатиб олишга тўғри келиб қоляпти. Жанубий Корея, Япония, Германия автомобилсозлик компаниялари эса бирорта носозлик аниқланиб қолса, ўша йили ёки ўша русумда ишлаб чиқарилган ҳамма автомобилларни (баъзан бир неча юз мингтасини) қайтариб олиб, узр сўраб, тузатиб беришяпти. Тўғри, бунда ўз компаниясининг нуфузини сақлаб қолиш, мижозларни йўқотмаслик мақсадлари ҳам бор. Лекин оддий инсоф, ҳалоллик ҳам йўқ эмас. Нима бўлса ҳам, улар «Аллоҳ ишини пухта қилганни яхши кўради», деган ҳадиси шарифнинг маъносига амал қилиш билан жуда катта ютуқларга эришиб туришибди. Аслида бу ҳадиси шарифга амал қилишга энг ҳақли халқ мусулмон умматидир. Чунки бу сўз бизнинг Пайғамбаримизнинг насиҳатлари, Аллоҳга севикли бўлишга энг кўп интилиши лозим бўлган ва бу муҳаббатга ўзини энг ҳақли билган кишилар ҳам бизмиз. Уларнинг ўзи қўл урган ишга ана шундай виждонан, бор куч-имконияти билан киришиши, уни тўлақонли уддаламагунча қўймаслигини кўриб, агар булар мусулмон бўлса ҳам, дунёдаги энг яхши мусулмонлардан бўлса керак, дедим.\nКореяда иқтисодиёт юқори савияда, капитализм – сармоячилик тизими асосида. Саноат, фан-техника жуда ривожланган. Армияси ҳам жисмоний ҳарбий тайёгарлик ҳисобига эмас, кўпроқ техник имконият ҳисобига кучли саналади. Айниқса, электроника ва кемасозлик уларнинг асосий соҳаси экан. Хусусан, «Samsung» компаниясининг ишлаб чиқариши, айниқса, кемасозлик корхоналари жуда катта ўрин тутар экан. Ўзбек ишчиларнинг ҳам кўпи ўша корхоналарда ишларкан. Ойликлар иш муддати асосида белгилангани учун бир кун-ярим кун иш қолдирган ишчининг ойлиги қирқилади. Шунингдек, имкон бўлган ўринда қўшимча соат ишлаб берганга ойлик ҳам кўпайтириб берилади. Аммо вақтга нисбатан олганда, қўшувдан кўра қирқиш мўлроқ. Шу боис иш вақтига қаттиқ риоя қилишади.\nХалқ иш билан тўла таъминланган. Ойликлар турмуш учун етарли. Саноатга жиддий аҳамият беришаркан. 7 кмлик сувости тунелнинг хомашёсини ҳам хориждан олмай, фақат миллий маҳсулот ва миллий қудрат билан қуришганини фахр билан зикр қилишади. Чунки Корея аслида Хитой каби хомашёга бой давлат эмас. Ишлаб чиқаришда аксар хомашё хориждан олиб кирилар экан. Умуман олганда, халқнинг иқтисодий шароити жуда яхши, турмуши фаровон. Шу билан бирга, вокзал, бозор каби айрим жамоатчилик ерларида тиланчилар ҳам учраб турар экан. Улар, асосан, ташландиқ майхўрлар бўлар экан. Биздагилардан фарқли жойи шундаки, улар тўғридан-тўғри тиланар экан, обидсимон кийиниб, тақводорсифат бўлиб ёки Худони ўртага қўйиб сўрамас экан.\nКореяда мусулмонлар учун энг катта муаммолардан бири гўшт ва қурбонлик масаласи бўлиб қолибди. Жонлиқ сўйиш ҳуқуқи фақат қонараларга берилган. Якка тартибда сўйиш – жиноят. Қонаралар эса фақат куриянларнинг тасарруфида. Табиийки, улар гўшт учун ҳайвонларни электр билан ўлдиришади. Мусулмонлар Австралиядаги мусулмонлар тарафидан сўйиб келтирилган гўштни истеъмол қилишар экан. Бизга мазкур гўштнинг рухсатномасини ҳам кўрсатишди. Ҳатто сўйишга кимлар гувоҳ бўлганигача кўрсатилган.\nКуриянларнинг егуликларида денгиз маҳсулоти кўплигидан бўлса керак, озиқ-овқат дўконларида, емакхоналарида ўрганмаган одам учун ёқимсиз ҳид келиб туради.\nАллоҳ таоло Қуръони Каримда «Ер юзида сайр қилиб, ёлғонга чиқарувчиларнинг оқибати қандай бўлганига боқинглар», (Анъом сураси, 11-оят) дейди. Биз кўпинча бу оятларни илгари ўтиб кетган, ҳозирда айрим осорларигина қолган халқларнинг оқибатларини кузатиш ҳақида деб тушунамиз. Албатта, бу ерда биринчи навбатда ўшалар назарда тутилган. Аммо ояти каримани ер юзини кезиб, Аллоҳнинг динидан юз ўгирган халқларнинг дунё ҳаётидаги етиб борган даражасини, топган оқибатини кузатиш, бундан ибрат олиш маъносида ҳам тушуниш мумкин. Шу маънода қарайдиган бўлсак, куриян халқининг динсизлик, худосизлик натижасида етиб борган оқибатини кузатган кишининг уларга раҳми келади. Куриянлар узоқ вақтлардан буён буддавийлик динига эътиқод қилиб келишган. Яқин тарихда эса уларга Америка таъсирида христианликнинг протестант оқими кириб келган. Аммо ҳозирги авлод умуман олганда ҳеч бир динга, ғайбга ишонмайди. Халқнинг аксари моддапараст, худосиз, динсиз. Шунинг учун ҳалол-ҳаром, савоб-гуноҳ деган тушунчанинг ўзи йўқолаёзган. Ўта моддапараст бўлиб кетишганидан, биров вафот этса, ўзининг бирор ножўя ҳаракати ёки бирор ёқмайдиган нарса еб қўйганидан ўлган деб қарашар, шунинг учун унга ачинишмас экан. Халқ моддий жиҳатдан фаровон кўринса-да, маънавий жиҳатдан ниҳоятда қашшоқ. Инсонлар гўё роботга айланган. Уларнинг наздида ҳар қандай одам бир ой ишламаса, ўладигандай. Чунки унга ҳеч ким қарамайди, биров ёрдам қилмайди. Шунинг учун улар нафақа ёшига етса ҳам, ишлайверишади. Ишлашни истамагани ёки ишга ярамагани ўз жонига қасд қилиб қўя қолади. Аҳвол шу даражада эканки, ўзини дафъатан ўлдиришга ботина олмаганлар учун бир неча ҳафта мобайнида ички аъзоларидан бирини қуритиш билан инсонни ўлдирадиган дорилар бор экан. Шунингдек, қазо ва қадарга иймон, у ҳақда тушунча бўлмагани учун арзимаган муваффақиятсизликни деб ҳам ўз жонига қасд қилиш авж олган. Масалан, севганига етиша олмаслик, ўқишда имтиҳондан йиқилиш, бирор жиддий мақсадига эриша олмаслик, ҳаётдан зерикиш ва ҳоказо. Ҳатто ўзини метро тагига ташлаш оммалашиб кетганидан метро тўхташ ерларидаги қирғоқлар ойна билан ўралган. Метро келиб тўхтаб, эшикларини ойна девор эшикларига тўғрилаб очгачгина, ойна девордаги эшиклар очилади ва фақат метронинг ичигагина йўл қолдирилади. Шунингдек, армияда ҳам ўз жонига қасд қилиш кўп учрайди. Кўпинча аскар йигит ҳарбий хизматда эканида севгилисининг бошқа биров билан боғланганини эшитиб қолса, тайёр имкониятдан фойдаланиб, ўзини отиб ташлай қолади. Ҳисоботларга қараганда, Корея ичкилик ва ўз жонига қасд қилиш бўйича дунёда етакчи ўринда туради. Руҳий бўшлиқ, маънавий қашшоқлик оқибатида куриянлар учун ягона ҳузур берадиган нарса мастлик бўлиб қолган. Уларга: «Нега буни ичасан? Соғлигингга зиён-ку!», дейилса, «Дунёда бошқа нима маза бор?» дейишаркан. Шу боис деярли ҳамма ичкилик билан таскин топади. Эркаклар ичкиликка ниҳоятда муккасидан кетганидан айрим ташкилотлар уларнинг ойликларини хотинининг ҳисобига туширар экан. Чунки кайфида ножўя сарфлаб юбориши эҳтимоли баланд.\nМасжидлар оз. Жамоатлар, асосан, хориждан келган мусулмонлардан иборат. Кўпи малай, индонез, араб ва ўзбек каби мусулмон халқлар. Турли мазҳаб вакиллари бор. Ерли халқдан, асл куриянлардан мусулмон бўлганлар кам. Масжидлар кичик, шароити яхши. Аммо шароит ва жамоат сони жиҳатидан Тошкент масжидларига етишига анча бор. Юқорида айтилганидек, Сеулдаги марказий масжид Шимолий Корея мусулмонлари диний идораси яқинида жойлашган. Шунинг учун бўлса керак, у ерда ҳалол емакхоналар ҳам кўп экан. Араб, турк, малай, ва куриян ҳалол ошхоналари бор.\nПротестант оқимига мансуб черковлар бисёр бўлиб, моддий жиҳатдан анча обод. Америкадан катта маблағ киришига қизиқиб черков очаверишган экан. Аммо халқнинг қатнови кам, чунки моддапарастлик динсизликка олиб келган. Кўча-кўйда ўз диний либосларида юрган роҳибаларни ҳам кўрдик.\nХалқнинг ақлияти, асосан, ОАВ билан шаклланар, озуқаланар экан. Ахборот воситаларида эса исломий таълимот йўқ. Шунинг учун у ерларда Исломнинг тарқалиши жуда секин. Халқда ҳақиқий маънавий озуқа йўқ ҳисоби. Қолаверса, Оврўпадагидек атрофдан даъватчилар келиши ҳам сезиларли даражада эмас. Айтишларича, айрим таблиғ гуруҳлари келиб турар экан. Аммо улар фақат мусулмонларни тўплаб даъват қилишаркан. Қизиғи шундаки, «Биз сизларга «ла илаҳа иллаллоҳ»ни ўргатгани келдик», дейишар экан, яъни калиманинг ҳақиқий маъносини таълим бермоқчи бўлишаркан. Аммо ерли халққа ўз тилларида чин Исломни етказиб берувчи одам деярли топилмайди. Пусандан қайтишимизда вокзалда бир куриян мусулмон бизни эшитиб, кўришгани келибди. У Исломни онгли равишда қабул қилиб, ўрганиб, миллатдошларини ўзи эришган ҳақиқатга чорлаётган илмли мусулмон бир куриян бўлиб, исми Зубайр экан. Афсуски, фақат кўзлар бир-бирига тушди, тиллар тушмади.\nКуриянларда оила тизими бузилган, оиланинг аҳамияти ниҳоятда паст даражада. Юқорида айтилганидек, пул аёлнинг қўлида бўлгани учунми, эркакларнинг эрлик сифати пастлаганиданми, оилада гапи ўтадиган одам хотин бўлиб қолган. Ҳатто, одатда, эр-хотин орасида келишмовчилик юз берса, эр ҳайдаладиган ҳолга келган. Эркакларда рашк деган сифат йўқ. Одамларни боғлаб турувчи асосий ришта иш ва манфаат. Натижада силаи раҳм деган улуғ алоқа узилган. Узоқ қариндошлар у ёқда турсин, ота-она билан ҳам боғлиқлик жуда кам. Мезбон юртдошларимизнинг айтишларича, топган ойликларини ватанга, ота-оналарига юборишлари, оилалари учун бир нималар харид қилиб, йўллашларини ҳамкор куриянлар эшитса, буни «тентаклик, ақл бовар қилмас аҳмоқликдан бошқа нарса эмас» деб баҳолар экан. Куриянларнинг наздида фарзанд боққандан ит боққан яхши. Чунки фарзанднинг турган-битгани чиқим, туғилганидан тортиб уни боқиш, парваришлаш, едириб-ичириш, кийинтириш, ўқитиш, тарбиялаш – ҳамма-ҳаммаси харажат. Шу билан бирга, бу фарзанд охир-оқибат ўз йўлини топгач, ота-онасини ташлаб кетиши аниқ. Итнинг эса деярли чиқими йўқ ва у доим эгасига ҳамроҳ. Бечоралар ўз фарзанди ёки жигаридан меҳр топа олмагач, нопок ҳайвонга бўлса ҳам меҳр боғлаб, юрагини тўлдиргиси келади. Дарвоқе, ейиладиган итлар билан боқиладиган итлар бошқа-бошқа бўлар экан. Кўча-кўйда бола етаклаган аёлни жуда кам учратасиз. Халқининг камайиб ҳамда қариб бораётганини пайқаган давлат яқин йиллардан бери фарзанд кўришга тарғиб ва ташвиқларни кучайтира бошлабди ва бунинг бироз натижаси кўрина бошлабди. Бироқ аҳвол ҳали ўнгланмаган. Уйланиш жуда қимматга тушар экан. Куриянларнинг ўзбек қизларига қизиқишларига сабаб уларнинг «арзон»лиги ҳамда оилада эрни ҳурмат эътибор қилишлари экан. Ўзбек қизларининг куриянларга турмушга чиқиши, асосан, уларнинг киноларидан таъсирланганлари ҳамда ота-оналарнинг 2-3 минг долларга алдангани. Шу арзимас матоҳга қизиқиб, қизларининг ҳаётини қурбон қилишга тайёр бўлганларидандир. Аслини олганда эса кинолар куриянларнинг на ҳозирги ҳаёт тарзи, на тарихига алоқадор, балки айрим куриян миллатпарварларининг ўзга етакчи миллатлар ҳақида ўқиган-билганларини ўз халқларида кўришни истаганларидан орзуларини уларга намойиш қилишларидир, холос. Кинолардан мақсад куриян халқини орзудагидек, олийжаноб, улуғвор, жанговар ва мард қилиб шакллантириш экан. Фильмлардаги воқеалар куриянларнинг нафақат бугунги ҳаётида, ҳатто тарихида ҳам юз бермаган тўқима тасвирлардир. Шундай бўлса ҳам, уларнинг киночиларига раҳмат, миллатининг юксалиши учун, ёлғон бўлса ҳам, кучли ижобий таъсирга эга фильмларни ўйлаб топишар экан. Ҳатто ўша кинолардаги «Худо», «Самодаги зот» каби иборалар ҳам халқда илоҳиётга ишонч туғдириш учун киритилар экан. Улар ўзларининг эзгу мақсадлари йўлида уйдирма ва ёлғондан ҳам шундай фойдаланишганки, ўзини дунёга устоз алломаларнинг авлоди деб билган катта бир халқ уларга ишониб турибди. Минг афсуслар бўлсинки, бизнинг киночиларимиз бутун дунёга одоб-ахлоқ, илму маърифатда устоз, етакчи бўлган, мард ва олийжаноб, буюк аждодларимиздан бирортасининг ҳаётини тўла ва холис ёритадиган битта ҳам фильм ишлаганлари йўқ. Ҳолбуки, ундайин йўлчи юлдузларимиз саноқсиз. Бунинг ўрнига енгил-елпи, сохта, сафсатага тўла бачкана фильмлар билан ёш авлоднинг тарбиясини бузувчи, миллийлигини парчаловчи, дину диёнатини емирувчи, ахлоқ-одоб, ҳаё-иффат туйғуларини барбод қилувчи, уларнинг бетини қотириб, қалбини ўғирловчи бузуқ, савиясиз саҳналар билан бандлар. Бунинг учун ёлғондан ҳам тап тортишмайди. Ҳатто ақлини таниган ёш бола ҳам ишонмайдиган саҳналарни миллионлаб халққа тақдим қилишдан уялишмайди.\nХалқимизга ичим ачиганидан шу ўринда ўша кунлари ўзимиз гувоҳ бўлган бир воқеани айтгим келди. Бизни олиб юрган мезбон ватандошларимиздан бирига ўша ердаги ўзбек аёлидан савол хати келибди. У ўша саволни устозлардан сўради. Аёл куриян йигитга турмушга чиққан экан. Йигит никоҳдан олдин калима келтирган. Аммо кейинчалик: «Мен Исломга ҳам, Худога ҳам ишонмайман», деган экан. Назаримда улар «калима келтириш» талаб қилинганда бу сўз шунчаки ўзбекларнинг урфида рози-ризолик изҳори сифатида никоҳ пайти айтиладиган жумла деб англашади, чоғи. Хуллас, аёлнинг саволи қуйидагича: «Учта фарзандимиз бор. Мен уларни мусулмон қилиб тарбия қилишни истайман. Шунинг учун уларга тўнғиз гўшти ҳам едирмайман. Аммо эрим мен йўғимда қасдма-қасдига уларга тўнғиз гўшти едириб қўйяпти. Мен нима қилишим керак?» Устозлар бунга жавобан: «Эр Исломни инкор қилгани заҳоти ораларидаги никоҳ риштаси узилган. Аёл тезда ажралиши лозим», дейишди.\nСеулда Намсан минорасига чиқдик. Бу ер Тошкент Юнусободидаги Телеминора каби саёҳат ва истироҳат маскани экан. Шаҳарнинг энг юқори жойи бўлгани учун бу ердан бутун Сеул кўриниб туради. Миноранинг тагида бир айвон бор. Айвон атрофи панжара билан ўралган. Иккита-учта дарахтсимон қурилмаси ҳам бор. Қурилмаю панжара, ҳатто айвонгача бўлган узун йўлакларнинг панжараларига ҳам қулфлар осилган. Катта-кичик ҳажмдаги турли шаклли қулфлар. Баъзилари рангли, баъзилари юрак шаклида, кўпларига исмлар, саналар, юрак рамзи ёки «I love you» каби сўзлар ёзилган. Билсак, уларнинг одатига кўра, севишганлар ўзаро аҳду паймон қилишгач, ришталари узилмаслиги, бир-бирларига чамбарчас боғланиб қолиш, айрилмаслик ниятида ўша ерга чиқиб қулф осиб тушишар экан. Биз кўрган устма-уст бўлиб кетган минглаган қулфлар ўша севги қулфлари экан. Ҳамроҳларимизнинг айтишларича, қулф осганларнинг 90 фоизи ажрашиб кетар экан. Балки дастлаб бир-бири учун қулф осган севишган жуфтларнинг ҳар бири орадан кўп ўтмай, бошқа янги жуфти учун қулф осса керак, қулфлар ўта кўп, ҳисобсиз. Худди тўй юртга эълон қилиниб, ажрашув ўзаро ҳал қилинганидек, улар ҳам аҳду паймон тузганда қулф илишаркан-у, ажрашишганда бориб қулфни олиб ташлашмас экан. Агар шундай қилганларида, балки у ерда озгина қулф қолса керак эди. Ҳа, инсон ҳаётида ҳал қилувчи омил унинг феълу амалидир, рамзий тилаклари ёки ирим-сиримлари эмас.\nКуриянларнинг миллий либослари жуда ҳам сипо. Айниқса, аёлларнинг миллий либослари, агар катта рўмол қўшилса, тўла шаръий талабдаги кийим бўлади. Эркакларнинг миллий кийимлари ҳам жуда чиройли. Аммо бу либослар, кўплаб халқларда бўлганидек, миллий анъаналарни намойиш қилиш чоғидагина қўлланадиган бир эрмакка айланган. Кўча-кўйда, кундалик ҳаётда умуман учрамайди. Миллий либослар бозорига ҳам тушдик, кийимлари анчагина қиммат. Балки кундалик яшашда ишлатилмагани, ёдгорлик ашёси сифатида қаралгани учун ҳам шундай бўлса керак. Одатий ҳаётда кийиниш ғарбча тус олган. Аёлларнинг кийимлари уятли даражада. Уларнинг тушунчаси бўйича, оёқни ҳар қанча очса ҳам уят жойи йўқ, аммо елка тарафни очиш ахлоқсизлик, ҳатто бузуқлик аломати саналади. Шунинг учун асосан тананинг юқори қисмини ёпишар, оёқлар кўпинча либосдан «маҳрум» юрар экан. Умуман олганда, кийиниш борасида менга улардаги бир нарса ёқди: у ерларда мода йўқ экан. Ҳар ким ўзига қулай ва ёққан кийимни кияр экан. Шунинг учун фалон кийим мода бўлибди деб, ўзига қулай-ноқулайлигига, қиммат-арзонлигига қарамай олиб кийишдек бемаза одат йўқ.\nКамина куриянларнинг иқтисодий, оилавий, ижтимоий ва маънавий ҳолатларини кузатар эканман, уларнинг юксалиши билим ва меҳнат туфайли бўлгани, бу соҳалардаги ютқазиш ва аянчли ҳоллари эса динсизлик, эътиқодсизлик, ҳақиқий илоҳий таълимотдан маҳрумлик сабабидан эканини кўрдим. Буддавийлик динига эътиқод қилган хитой, япон халқлари каби куриянларда ҳам тараққиётга эришиш диндан воз кечиш ҳисобига қўлга киритилган. Чунки буддавийлик дини инсон, асосан, таркидунёчилик, дунё лаззатлари ва неъматларидан маҳрум бўлиш билан улуғлик, чин инсонийлик даражасига эришади, Худога яқин бўлади, деб қарайди. Бир даврлар мазкур халқлар бечораҳол бўлиб юрган пайтда бу дин уларга тасалли берган, ночор воқеликдан рози бўлишга ўргатган, эриша олмаган нарсаларидан кўнгилни тўқ қилиб, руҳиятларига сокинлик бахш этган. Аммо бундай қараш инсон табиатига зид эди. Аксига олиб, яқин тарихда кириб келган насронийлик ҳам бузилган, таркидунёчиликка айлантирилган бир таълимот бўлди. Қачонки улар тараққиёт, моддий юксалиш йўлларини кўргач, қарашса, олдиларида икки йўлдан бирини танлаш мажбурияти турибди: ё динини ушлаб, дунё фаровонлигидан воз кечади, ё дунёвий тараққиёт, кенгликни танлаб, диндан воз кечади. Шунда улар «насия»дан кечиб, «нақд»ни олишга қарор қилишган экан. Динига амал қилай деса, дунё ҳаёти фаровонлигига эриша олмайди. Динни тан олса-ю, амал қилмаса, виждони қийналади, ўзига ўзи қарши тура бошлайди. Шу боис виждон азобида қийналмаслик, чекловларни мутлақ йиғиштириб ташлаш учун улар бир йўла Яратгувчини ҳам инкор қилишга ўтишган. Диндан, эътиқоддан кечиб, ҳеч қандай тақиқ ва шарт қўймайдиган нафс эркинлиги асосидаги фарвонликни танлашган. Энди ўзлари истаган фаровонлик, моддий тўқликка эришган бўлсалар-да, маънавий жиҳатдан қашшоқлашиб кетишган. Натижада юқорида айтилган аянчли оқибат уларнинг бошига тушиб турибди. Агар уларга ҳам соф Ислом таълимотлари етиб борганда эди, балки улар моддий жиҳатдан бугунгидан-да тараққий этган, маънавий томондан эса етуклик, фароғат ва ҳаловатга эришган бўлишарди. Улар «Аёлингнинг оғзига тутган луқманг ҳам садақадир», «Ҳалол касб қилиб, чарчаб ухлаган банда уйғонаркан, гуноҳлари тўкилган ҳолда туради», «Сизларнинг яхшиларингиз дунёсини деб охиратини, охиратини деб дунёсини тарк этмаганингиздир», «Бир динорни Аллоҳ йўлида нафақа қилдинг, бир динорни мискинга едирдинг, бир динорга қул озод қилдинг, бир динорни аҳлингга нафақа қилдинг, буларнинг энг ажри кўпи аҳлингга нафақа қилганингдир», «Ким қиз тарбиялаб, унинг одобини гўзал қилса, унинг учун дўзахдан тўсувчи парда бўлади», «Онангнинг оёғига ёпиш, жаннат ўша ерда», каби илоҳий таълимотлардан бебаҳра қолишган. Биз уларнинг инсоний фитратдан маҳрум бўлган изтиробли ҳолатларини кўриб, мусулмон умматидан, асрлар оша Исломга амал қилиб келган, дину диёнат қон-қонига сингиб кетган ўзбек миллатида дунёга келганимизга шукроналар қилдик. Аммо шу ўринда бир мулоҳаза ҳам келди. Юқорида зикр қилинган ояти каримада таъкидланганидек, Аллоҳнинг динини ёлғонга чиқарганларни кузатар эканман, бундан ўзимизга сабоқ олишимиз лозим эканини ҳис қилдим. Бу сабоқ икки жабҳада кўринди.\nБиринчи: бизнинг халқимиз асрлар оша мусулмон бўлиб келган, балки Ислом таълимотини тарқатишда дунёга устозлик қилган. Шундай бўлса-да, турли сабабларга кўра, сўнгги асрларда қолоқлик ботқоғига ботиб, натижада ювуқсиз халқларга мустамлака ҳам бўлдик. Бунинг сабаби диндорлигимиз эмас, балки динимизни билмаслигимиз ёки унга амал қилмаслигимиз бўлган, «Исломда роҳиблик йўқ» дея эълон қилган Муҳаммад соллаллоҳу алайҳи васалламнинг таълимотлари қолиб, бошқа динлардан кирган таркидунёчиликка ружу қўйганимиз, дин ва дунё орасига ўтиб бўлмас сохта кўприк ясаганимиз бўлган. Натижада мустабид тузум даврида Ислом динининг моҳиятидан бехабар кимсалар томонидан «ё тараққиёт, ё диёнат» деган тушунча халқ онгига сингдирилди ва кўпчилик жўшқин ёшлик даврини дунё ишратига, қувватсиз қариликни эса динга ажратадиган бўлиб қолди. Аслида дину дунё орасини айриш, динни ҳаётдан узиб тасаввур қилиш бошқа дин вакиллари ўз динларини бузиши натижасида пайдо қилган жарлик эди. Исломда эса дин инсоннинг дунёдаги ҳаётини Яратгувчисига боғлаган ҳолда тартибга солувчи кўрсатмалар мажмуидир. Хуллас, ана ўша нотўғри тасаввурлар натижасида мусулмон уммати дунёдаги етакчиликни қўлдан бой берди ва бу етакчиликни бошқалар қўлга олди.\nИккала ҳолат ҳам инсонга Яратувчиси томонидан тақдим қилинган илоҳий таълимотдан мосуволик оқибатида келиб чиққан натижадир. Демак, инсон дунёда ҳақиқий бахтга, ортидан бахтсизлик келмайдиган саодатга эришмоқчи бўлса, Аллоҳ таолонинг кўрсатмаларини мукаммал ўрганиши ва уларга амал қилиб яшаши лозимдир. Бинобарин, биз ҳам халқимизнинг, келгуси авлодимизнинг чинакам бахту саодат эгалари бўлишини истасак, уларга чин Исломни ўргатишимиз ва амалини ўз ҳаётимизда кўрсатишимиз дакрор. Дунё халқларидан ортда қолмаслик учун моддий тараққиётга эътибор қилиб, маънавиятни, дину диёнатни унутсак, нари борса, динсиз тараққиётга эришган ўша бахтсиз элларнинг аҳволига тушамиз, Аллоҳ сақласин! Зотан, ёши катта куриянларнинг айтишларича, уларда ҳам ота-она ҳурмати, оила қадри, миллий анъаналар, инсоний муносабатлар жуда яхши бўлган. Аммо Ғарбга кўр-кўрона тақлид қилиш натижасида ўзликларини йўқотишган. Ҳар ким ўзи билан ўзи бўладиган, ҳар бир нарса моддий меъёр билан ўлчанадиган, юқорида айтилгандек, фарзанд ота-онага қарамайдиган, ота-она фарзанддан узоқ, инсон учун «бола боққандан ит боққан афзал» саналадиган аҳволга келишган.\nМен куриян халқининг юқорида зикр қилинган ҳолатини кўриб, уларнинг чин Ислом таълимотига жуда-жуда муҳтож эканларини, уларга бу динни етказиш мусулмонларнинг инсонийлик бурчи эканини ҳис қилар эканман, бу ишни, аввало, ўз халқимиздан бошлашимиз долзарброқ эканини пайқадим. Ҳали имкон борлигида ёш авлоднинг дину диёнати, одоб-ахлоқи, миллий қадриятларини сақлаб қолиш ҳар бир ўзбекнинг бурчидир. Бу борада аҳли илмлар ва раҳбарларнинг масъулияти ниҳоятда катта. Зотан мусулмончиликда дину дунё орасида тўсиқ, динни ҳаётдан ажратишга бирор зарурат ёки асос ҳам йўқ. Биз бошқа дин вакиллари каби дунёвий тараққиёт, фаровон ҳаётга, илму фанда етакчиликка эришиш учун динимиздан кечишга мажбур эмасмиз. Балки динимизни самимий қалб билан, соф манбадан ўргансак, унга амал қилиб, кўрсатмаларини ҳаётимизга татбиқ этсак, дунёвий хатти-ҳаракатларимиз, уринишларимиз янада пухта, самарали, завқли, энг муҳими баракали ва савобли бўлишига эришамиз, иншааллоҳ. Бир фазилатни қўлга киритиш учун ундан катта фазилатни қўлдан бериш ақлдан бўлмайди, албатта. Фалакни забт этиш, ерни кашф этиш, элларга етакчи бўлиш учун кийимни алмаштириш ёки ечиш, дину диёнатдан, ахлоқ-одоб, ҳаё, иффат, одамгарчилик каби инсоний фазилатлардан воз кечиш шарт эмас. Шу билан бирга, мамлакатимизда илм-фан ва саноатни ривожлантиришга янада жиддий эътибор қаратиш, шароит яратиш лозим экан. Кореяга ишлаш учун борган ватандошларимиздан бири ўша ерда топганчалик иш ва ойликни ўз юртларида, оила бағрида яшаган ҳолда топишни орзу қилишларини ўкинч билан айтди. Сармоядорларимиз фалон миллион долларга ошхона, тўйхона қилавермай, ўша пулни, мабодо фойдаси унча кўринмаган тақдирда ҳам, фан кашфиётлари, ихтиролар, ишлаб чиқаришлар учун тиксалар, миллат ва ватан равнақига, келажагига ижобий ҳисса қўшган бўлардилар. Умум халқимиз ҳам қабристонлардаги бидъат-хурофот йўлида сарфланаётган маблағларни талабаларга, илму маърифат ва фан йўлига харжласалар эди, ўша қабрларда ётган улуғ аждодларимиз каби буюк инсонлар авлодларимиздан етишиб чиқарди. Шунингдек, тўй-маъракалар, базмларда кимўзарга тикилаётган мол-пулларни ҳам элнинг, дину маърифатнинг келажаги учун йўналтириш лозим. Топгани тўйга буюрадиган эмас, эл-юртга ярайдиган, ҳатто оламга татийдиган халқ бўлишимиз керак. Балки шунда ўғлонларимиз қорин боқиш учун бегона юртларда минг бир машаққат, турли хатарларга рўпара бўлиб юрмасмиди…\nСўнгги таҳрир санаси: Сешанба, 02 Август 2016 14:55\nSafar taasurotlari hilolnashr Koreada korea


InfinBank — InfinBANK картасини бехос йўқотиб қўйдингизми?\nКартани блоклаш орқали ўз пулларингизни ишончли ҳимоя қилишингиз мумкин. Боз устига, бу ишларнинг барчаси смартфонда бажарилиши оғирингизни енгил, узоғингизни яқин қилади.\nInfinBANK иловасининг «Менинг карталарим»-«Карта созламалари» бўлимида «Блоклаш» тугмасини босамиз ва пулимизнинг хавфсизлигидан кўнгилни тўқ қилаверамиз.\nСиз картани блокладингиз, хўш, энди янги пластик карта чиқарилгунча ҳисобдаги пуллардан қандай фойдаланасиз?\nИлова ёрдамида пулни агар сизда бошқа картангиз мавжуд бўлса ўшанинг ҳисобига ўтказинг.\nВалюта картаси ёки валюта ҳамёнига конверсия қилинг.\nБанк офисига мурожаат қилинг (нақд пул ечиш ёки янги карта очтириш учун).\nАгар картангиз топилса, блокдан ечишни ўша тугма орқали амалга оширинг.\n(+998 71) 202-50-60 – туну-кун ишлайдиган InfinBANK алоқа маркази


Трамп, Макрон ва Путин Тоғли Қорабоғдаги жанговар ҳаракатлари тўхтатишга чақиришди\n07 декабр 2021, Тошкент вақти: 22:52\nАҚШ, Франция ва Россия президентлари тан олинмаган Тоғли Қорабоғ республикасидаги вазиятга доир қўшма баёнот ёйинлашди. У ерда Озарбайжон армияси билан Қорабоғ қуролли гуруҳлари ва Арманистон армияси ўртасида беш кундан буён жанглар давом этмоқда.\nУч мамлакат лидерлари жанговар ҳаракатларни зудлик билан тўхтатиш ҳамда Ереван билан Боку ўртасида музокаралар бошлашга чақирганлар, дея хабар қилди France-Presse агентлиги Елисей саройи баёнотига таянган ҳолда.\nДональд Трамп, Эммануэль Макрон ва Владимир Путиннинг қўшма баёноти матни Кремль сайтида ҳам эълон қилинган. Унда президентлар тўқнашув ҳудудида ҳалок бўлганлар юзасидан ўз қайғу-надоматларини изҳор қилишгани, Озарбайжон ва Арманистон президентларини эса ЕХҲТ воситачилигида ҳеч қандай шарт қўймай, музокара бошлашга чақиришгани айтилади.\nОзарбайжон билан Арманистон ўртасида қуролли тўқнашув Тоғли Қорабоғ ҳудудида 27 сентябрь куни қайта бошланди. Бир неча кундан бери давом этаётган жангларда, турли маълумотларга кўра, ўнлаб ёки юзлаб одам ҳалок бўлган. Томонлар тинч аҳоли вакиллари орасида қурбонлар борлигини айтиб, бир-бирларини оғир қуроллардан ҳамда ёлланма жангчилар кучида фойдаланаётганликда айбламоқдалар.


Ўзбекистон миллий терма жамоасига Осиё кубогидаги ҳар бир ғалаба учун мукофот берилади\nЎзбекистон миллий терма жамоасига Осиё кубогидаги...\n08.01.2019 20:44 0 2617\nЎзбекистон футбол ассоциацияси 1-вице-президенти Умид Аҳмаджонов бугун Шаржа шаҳрида бўлиб турган Ўзбекистон миллий терма жамоаси аъзолари билан учрашди. Бу ҳақда Миллий олимпия қўмитаси хабар берди.\nУмид Аҳмаджонов эртанги ўйин олдидан вакилларимизга омад тилар экан, Ўзбекистонда барча терма жамоанинг ғалабаларини интиқлик билан кутаётганини таъкидлаган.\nЎзбекистонда барча сизларга кўз тикиб турибди. Ҳар кунги машғулотларингиз, тайёргарлик жараёнларини кузатиб бормоқдамиз. Эртага чиройли ўйин намойиш қилиб, миллионлаб футбол мухлисларини, бутун ўзбек халқини хурсанд қилишингизни тилаб қоламиз. Ўз ўрнида Ўзбекистон футбол ассоциацияси Сизларга барча шарт-шароитларни яратиб беришга тайёр. Бош мураббийнинг барча талабларини бажариб келяпмиз. Бундан бу ёғига ҳам бажаримиз. Ҳар бир ғалаба учун ЎФА томонидан мукофот пуллари ажратилади. Лекин бу асосийси эмас. Асосийси Ватан учун, ота-онангиз, яқинларингиз, халқингиз учун тўп суринг! Бутун фикру хаёлингиз фақат ғалабага қаратилсин. Чемпиион бўлиш вақти келди. Насиб қилса, Осиё Кубогини ўзимиз билан Ўзбекистонга олиб бориб, мухлисларимизни, халқимизни, муҳтарам Президентимизни хурсанд қиламиз. Мана шу мақсад йўлида барчамиз бир тану бир жон бўлиб ҳаракат қилишимиз керак.\nШундан сўнг терма жамоамиз бош мураббийи Эктор Купер сўзга чиқди: "Терма жамоа бир мақсад йўлида бирлашган. Ғалаба учун боримизни беришга тайёрмиз. Мукфот пуллари иккиничи даражали масала. Футболчилар терма жамоа таркибида биринчи навбатда Ватан учун тўп суришади. Умид қиламанки, барча ўйлаган мақсадларимизга биргаликда етамиз", - деди Купер.\nМиллий терма жамоамиз сардори Одил Аҳмедов эса футболчилар номидан сўзга чиқар экан, терма жамоа таркибидаги барча ўйинчилар Осиё Кубогида Ватан шарафини муносиб ҳимоя қилишга тайёр эканини айтиб ўтди.\nХабарингиз бор, 2018 йил якунларига кўра Одил Аҳмедов Йилнинг энг яхши футболчиси сифатида эътироф этилганди. Умид Аҳмаджонов учрашув сўнггида Одил Аҳмедовга "Йилнинг энг яхши футболчиси"га аталган совринни топширди.\nмукофот Одил Аҳмедов Умид Аҳмаджонов Осиё кубоги Эктор Купер\nСпорт 14/06, 19:13\nРасман! Равшан Эрматов ишдан кетган Умид Аҳмаджоновнинг ўрнини эгаллади\nСпорт 13/06, 14:08\nУмид Аҳмаджонов Ўзбекистон футбол ассоциациясидан ҳам кетди\nСпорт 10/06, 19:01\nЭктор Купер ниҳоят ўйин услубида ўзгариш қиладиган бўлди\nИИББ: Қўйлиқ бозорида бўш яшиклар ёнган\nБюро «МИБ бузган тўй»га изоҳ берди\nЛицензияли «енгилтак»ни оппоғой дейликми?! Оғриқли қонун-қоидалар «хит-паради»\nВазирлик Олий суд раддиясига қўшилмади, узр насияга қолди\nПрезидент Тошкентга қайтиб келди\nИжтимоий тармоқ фойдаланувчилари нима дейди?\nМИБнинг иши тўйни бузиш бўлиб қолдими?\nЎзбекистонда хизмат кўрсатган артист Гулбаҳор Йўлдошева вафот этди\nПул алмашадими? Марказий банк вакили билан мулоқот\nМИБ ходимлари яна бир ажабтовур ҳолатга дуч келишди\nСаид-Абдулазиз Юсуповга эълон қилинган айбловлар очиқланди\n#Шавкат Мирзиёев - 1280\n#Хитой - 528\n#Ҳиндистон - 265\n#Ўзбекистон - 1339\n#солиқ - 177\n#Украина - 237\n#Бош прокуратура - 185\n#Facebook - 173\n#Равшан Эрматов - 24\n#Қирғизистон - 91\n#ЎФА - 52\n#Трамп - 540\n#Тошкент - 647\n#депутат - 55\n#смартфон - 251


Беморларга асоссиз равишда рад жавоби берганлик учун ярим йилдан кейин жарима солинади | NORMA.UZ\nБеморларга асоссиз равишда рад жавоби берганлик учун ярим йилдан кейин жарима солинади\nМаъмурий жавобгарлик тўғрисидаги кодексга шошилинч ва (ёки) кечиктириб бўлмайдиган тиббий ёрдам кўрсатишни асоссиз равишда рад этганлик учун жазо белгиланган модда киритилди (22.10.2018 йилдаги ЎРҚ–503-сон Қонун). У 6 ой ўтгач амалга киритилади.\nЭслатиб ўтамиз, санкциялар давлатимиз раҳбарининг топшириғига кўра жорий этилмоқда (25.01.2018 йилдаги ПҚ–3494-сон қарорга қаранг). МЖТКга киритиладиган тегишли тузатишлар лойиҳаси февраль ойида муҳокама қилиш учун жойлаштирилган эди. Бироқ тасдиқланган таҳрир лойиҳадан бирмунча фарқ қилади.\nБиринчидан, диспозиция (жавобгарликка олиб келадиган хатти-ҳаракат аломатлари тавсифи, таҳр.) аниқлаштирилган:\nа) тиббий ёрдам кўрсатишни асоссиз равишда рад этиш жойи аниқлаштирилган – тиббиёт ташкилотларида.\nБу – муҳим! Тиббиёт ташкилотининг мулкчилик шакли – хусусий ёки давлат – санкциялар қўлланилишига ёки уларнинг миқдорига таъсир кўрсатмайди.\nБундан тиббиёт ташкилотидан ташқарида тиббий ёрдам кўрсатишнинг рад этилиши мазкур модда билан қамраб олинмаган, деган хулоса келиб чиқади. Масалан, тиббиёт ходимлари етиб келгунга қадар воқеа содир бўлган жойда бирламчи шошилинч ёрдам кўрсатилиши шарт («Фуқаролар соғлиғини сақлаш тўғрисида»ги Қонуннинг 30-моддаси 5-қисми). Бироқ бундай хатти-ҳаракатлар муайян оқибатларга олиб келса, касб юзасидан ўз вазифаларини лозим даражада бажармаганлик учун жиноий жавобгарликка олиб келишини ҳам унутмаслик лозим (ЖКнинг 116-моддаси);\nб) қонунга ёки махсус қоидаларга мувофиқ шошилинч ва (ёки) кечиктириб бўлмайдиган тиббий ёрдам кўрсатиши керак бўлган шахс томонидан шундай ёрдам кўрсатишни асоссиз равишда рад этганлик учун жазо белгиланиши кўрсатилган. «Фуқаролар соғлиғини сақлаш тўғрисида»ги Қонуннинг 30-моддаси 2-қисмига мувофиқ, тиббиёт ва фармацевтика ходимлари фуқароларга шошилинч тиббий ёрдам кўрсатишлари шарт. Шу тариқа, тиббиёт ёки фармацевтика соҳаси ходими бўлмаган (масалан, ёрдамчи, хизмат кўрсатувчи ходимлар тоифасига мансуб) шахснинг рад жавобини асоссиз ва, бинобарин, жазо белгиланадиган хатти-ҳаракат деб ҳисоблаб бўлмайди.\nИккинчидан, санкция табақалаштирилган:\nа) ҳуқуқбузарлар тоифасига кўра. Мансабдор шахсларга (5 ЭКИҲдан 10 ЭКИҲгача) фуқароларга (3 ЭКИҲдан 5 ЭКИҲгача), яъни мансабдор шахс аломатларига эга бўлмаган тиббиёт ёки фармацевтика соҳаси ходимларига (масалан, ҳамширалар, фельдшерлар, акушерлар ва ҳ.к.) нисбатан кўпроқ жарима солинади.\nМаълумот учун: доимий, вақтинча ёки махсус ваколат бўйича тайинланадиган ёки сайланадиган, ҳокимият вакили вазифаларини бажарадиган ёхуд давлат органларида, фуқароларнинг ўзини ўзи бошқариш органларида, мулк шаклидан қатъи назар, корхоналарда, муассасаларда, ташкилотларда ташкилий-бошқарув, маъмурий-хўжалик вазифаларини амалга оширадиган ва юридик аҳамиятга эга ҳаракатларни содир этишга ваколат берилган шахс, худди шунингдек халқаро ташкилотда ёхуд чет давлатнинг қонун чиқарувчи, ижро этувчи, маъмурий ёки суд органида мазкур вазифаларни амалга оширувчи шахс мансабдор шахс деб эътироф этилади (МЖТКнинг 15-моддаси 2-қисми).\nб) такрорланиш аломатига кўра. Худди шундай ҳуқуқбузарлик маъмурий жазо қўлланилганидан кейин бир йил давомида такроран содир этилган бўлса, мансабдор шахсларга – 10 ЭКИҲдан 15 ЭКИҲгача, қолган ходимларга 5 ЭКИҲдан 10 ЭКИҲгача миқдорда жарима солинади.\nУшбу тоифадаги ҳуқуқбузарликлар юзасидан ишларни маъмурий судлар кўради.\nҚонун «Халқ сўзи» газетасида эълон қилинган, тузатишлар 24.03.2019 йилдан кучга киради.


ОДАМ ОЛАМДАН ЎТГАЧ, РУҲНИНГ ҲОЛИ ҚАНДАЙ КЕЧАДИ? (Юраги заифлар ўқимасин) - 25 Сентября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Сентябрь » 25 » ОДАМ ОЛАМДАН ЎТГАЧ, РУҲНИНГ ҲОЛИ ҚАНДАЙ КЕЧАДИ? (Юраги заифлар ўқимасин)\nДин вакиллари, муқаддас китобларда таъкидланишича, тана ўлим топгач, руҳ 3, 9, 40 кунлари билан боғлиқ босқични бошидан кечиради. Шунинг учун яқини оламдан ўтганлар шу уч кунда тинмасдан дуо қилишлари, Оллоҳдан марҳумнинг руҳига шафқат сўрашлари талаб этилади.\nОДАМ ЎЛГАЧ, УЧ КУН ЎТИБ…\nИлмий жиҳатдан масалага ёндашиладиган бўлса, юрак уришдан тўхтагач, мия фаолиятини якунлагач, одам ўлган ҳисобланади. У ёши улуғми, кексами, гўдакми, тана ўлгани заҳоти руҳ уни тарк этади. Яна муқаддас китобларда айтиладики, тана ўлгандан кейин руҳ икки кун давомида ерда қолади. Шу кунлари у ўз танаси атрофида чарх уради, ўзи яшаган уйни сайр қилади, тириклигида борган севимли масканларига боради. Бу руҳнинг ердаги ҳаёт билан видолашуви саналади. Бу сайр мобайнида руҳга қўриқчи фариштаси ҳамроҳлик қилади. Агар бу одам ҳаёт пайтида саховатли, меҳрибон ҳисобланган бўлса, руҳ ўша икки кун ичида бошқаларга яна қайсидир жиҳатдан ёрдам беришга интиларкан…\nСўнгра руҳ олти кун давомида Яратганнинг жаннатини ташқаридан томоша қилиб завқ олади. Шу муддат оралиғида ердаги қийноқлар, оғриқлардан тозаланади, танасининг ўлимига тан беради, хотиржам тортади. Агар ёруғ дунёда бу одам кечирилмас гуноҳларга йўл қўйган бўлса, бу гўзалликдан завқлана олмайди. Аксинча азобланади. Надоматлар чекади.\n9 КУНДАН СЎНГ…\nОдам вафот этиб, тўққизинчи кун етгач, Яратган эгам фаришталарга бу руҳни тавбалар қилиши учун олиб келишни буюради. Кейин сўроқ палласи бошланади. Шу куни марҳум ёки марҳума жаннатга тушиши учун яқинлари чин дилдан сўрашлари, дуолар қилишлари лозим бўлади. Аммо бу куни руҳнинг келгуси тақдири тамоман ҳал этилмайди. У қирқинчи кунга қадар муаллақ ҳолда туришга мажбур этилади. Яқинлари дуода давом этаверишлари керак. Тўққизинчи куни албатта йиғилиб, яхши хотиралар билан марҳум ёки марҳумани ёдга олишлари, у ҳақда фақат яхши сўзларни тилга олишлари зарур.\n9 ва 40 кун оралиғида қийналаётганларни кўриб тавба қилиши учун фаришталар руҳга дўзахни кўрсатишади. Бу кунлар давомида руҳ ўзи йўл қўйган гуноҳларнинг 20 таси бўйича синов жараёнини бошдан ўтказади. Мана шу синовлар у жаннатда абадий қолишга арзийдими, йўқми, кўрсатиб беради. Руҳнинг камроқ азобланиши учун яна яқинларидан дуолар талаб этилади. Синовлар якун топгачгина руҳнинг келгуси тақдири ҳал бўлади. Агар шу синовлардан ўта олмаса, у абадул-абад дўзахга ташланиши мумкинлиги ҳам муқаддас китобларда кўрсатиб ўтилган.\n40 КУНДАН СЎНГ…\nҚирқинчи куни руҳ ёруғ дунёдаги ҳодисаларни унутади. Афсусланмайди. Пароканда ҳам бўлмайди. Оллоҳ кўрсатган жойда абадий қолади.\nАгар жаннатга тушса, абадий мамнунликда, хотиржамликда, Оллоҳнинг паноҳида бўлади. Дўзахга тушса, аксинча, хотиржам торта олмайди. Оллоҳнинг қаршисига келиб тавба қилиши учун ҳам имконият берилмайди. Мангу ердаги қилган гуноҳларидан афсуслар чекиб дўзах оловида куяди.\nҚирқинчи куни марҳум ёки марҳумани хотирлаш жуда муҳим экан. Шу куни руҳнинг келгуси тақдири ҳал бўлади. Яқинларига хурсандчилик қилиш, кулиш тавсия этилмайди. Қолаверса, олти ой ва бир йилда ҳам қабристонга бориб марҳумнинг ҳақига дуолар ўқиш ортиқчалик қилмайди.\nЖОНИГА ҚАСД ҚИЛГАННИНГ ҲОЛИ ЎЛГАНДАН КЕЙИН ҚАНДАЙ КЕЧАДИ?\nМуқаддас китобларда айтилишича, жонига қасд қилиш ҳам қотиллик жиноятига тенглаштирилади. Негаки, бандасини худо яратади. Демак, жонини олиш ҳам фақат унинг ҳақи. Бандалар бировнинг ҳам, ўз жонини ҳам олишга ҳақли эмас.\nКўпчилик жонига қасд қилиб ўлган одамнинг руҳи худойимнинг сўроқ-саволигача ҳам етиб бора олмайди. Тўғридан-тўғри дўзахга ташланади, деб ўйлайди. Аслида сал бошқачароқ. Ўз жонига қасд қилиб ўлган одам руҳи танадан ажралиб чиққач, арши аълога қараб талпинади. Аммо барча дарвозалар бу руҳ учун ёпиб қўйилади. Шундан кейин у ортга қайтиб танаси билан қайта бирлашишга уринади. Бунинг ҳам имкони бўлмайди. Кўрибсизки, руҳ икки дунё оралиғида қолиб дўзахдагидан-да кучлироқ, даҳшатлироқ азобларга мубтало бўлади. Хуойимнинг кечиришини, авф этишини, шафқат қилишини кутиб яшайди. Бу кўргилик бировни ўлдирганларнинг руҳи учун ҳам тааллуқлилигини унутмаслик керак.